پارچە شیعری ژمارە ١١، لاپەڕە ٧٣ ی دیوانی چاپی ئەنیسی\nتەیری دڵ بێ پەڕوپۆ، تەپکە شکاوێکی بەسە\nچاوەڕێی تۆیە کە بێی، گەرمەسڵاوێکی بەسە\nمەڵێ زستانە، جلی پیر وفەقیر پارە بووە\nڕۆژی ڕووت دەرخە، هەتیو تۆزە هەتاوێکی بەسە\nپایزە، فەرموو تەماشاکە کە لانەوخوارم\nپیرەکەروێشکێ لەگوڕ کەوتبێ، ڕاوێکی بەسە\nئەوهەموو زولفە بەزنجیری مەکە بۆ ملی من\nتەیری وا بێ پەڕوباڵ کەوتبێ، داوێکی بەسە\nسەیید و پیر و فەقیرم، وەرە لێم قەوماوە\nبۆ منە ئەو مەسەلە: "باوەلێ باوێکی بەسە"\nوا بە سەرڕووتی و پێخاوسی هاتۆتەوە لات\n"کامیل"ت جووتە کڵاشێک و کڵاوێکی بەسە!\nئەوە لەو شیعرە خۆشانەی ئاواتە کە لە لایەن کۆمەڵانی خەڵکەوە بەگەرمی وەرگیراوە و هەندێک بەشی کەوتۆتە سەر زاران: باوەلێ باوێکی بەسە، هەتیو تۆزە هەتاوێکی بەسە. سەرجەمی شیعرەکە ساکار و ڕەوان و لەبەر دڵانە.\nشیعرەکە ئەو تەوازوع و خۆ بەکەم زانینەی بە ڕوونی تێدا دەبینرێت کە بەشێک بوو لە کەسایەتی کامیل شا. لێرەدا شاعیر خۆی بە هەندێک سیفەتی وەک: بێ پەڕ وپۆ، لانەوخوار، پیرەکەروێشک، لەگوڕ کەوتوو، بێ پەڕ وباڵ، سەیید، پیر، فەقیر، لێقەوماو، سەرڕووت و پێخاوس ناو دەبات کە هەر هەمووی کەم وکووڕی و ناتەواوین لە ژیانی ئاسایی تاکەکەسیدا، تەنانەت کاتێ سەیید لەگەڵ پیر و فەقیر دەهێنێت هەست دەکرێت واتایەکی وەک سواڵکەر و هەژاریشی پێ دەبەخشێت وەک ئەوانەی وا لە کوردستان بە مێزەرێکی سەوزەوە دێنە بەر دەرکی ماڵان و داوای بەخشش لە خەڵک دەکەن.\nپرسیار بۆ من ئەوەیە گەلۆ لە شیعرەکەدا ڕووی قسەی شاعیر لە کێیە؟ سەرەڕای ئەو ڕاستییەی کە لە شوێنێکدا باس لە "ڕۆژی ڕووت" و "لەوهەموو زولفە" دەکات و دەڵێ "بەزنجیری مەکە بۆ دڵی من"، گومانم نییە دەبێ بۆ دڵدارێکی ژن نەگوترابێت دەنا هەر کچێک و ژنێک ئەو هەموو سیفەتە پیری و هەژاری و لێقەوماویی ولەگوڕ کەوتووییەی ئەویندارەکەی ببیسێت بە کیلۆمیتر لە دەستی ڕادەکات و گوێی خۆشی دەگرێت بۆئەوەی ناوی ئەو دڵبەندە نالەبارە نەبیسێتەوە! کەوابوو، بۆ هەڵهێنانی مەتەڵی بەرگۆی شیعرەکە دەتوانێ چ ئەگەرێکی دیکەمان لەبەردەمدا بێت؟ من تەنیا دوو ئەگەر دەبینم: دۆستێکی نزیک یان ئەندامێکی بنەماڵەی شاعیر و تەواو! کەسەکە ،هەر کەسێکە، گەلێک لە شاعیر نزیکە و کامیل شا بە تەواوەتی سفرەی دڵی خۆی لای کردۆتەوە. دەبێ ماوەیەک بێت یەکتریان نەدیتبێت و شاعیر تامەزرۆی دیتنی بێت، بڕوانە ڕستەی "چاوەڕێی تۆیە بێی"\nئەوەی وا سەبارەت بە خەسلەتە تاکەکەسییەکانی کامیک شامان بیستووە ئەوەیە کەسێکی میواندۆست بووە و دڵی بە هاتنی میوان کراوەتەوە. واهەیە ئەو هاتنی میوانە قەرەبووی تەنیاییەکەی بۆ کردبێتەوە. ئەو لە دراوسێیەتی 'زەنبیل' ی حاجی سەید محەممەدی برا و 'جەمیان' ی حاجی بابەشێخی مام و 'تورجان' ی مەلا وفەقێیاندا ژیاوە کە لە هەموویاندا مورید و میوان و فەقێ جەم جەم و پۆل پۆل هاتووچۆیان کردووە، بەتایبەت خانەقای زەنبیل هەمیشە جمەی هاتووە وپڕ بووە لە مورید و زیارەتچی، لەکاتێکدا 'گەردیگلان' ەکەی ئەو وا نەبووە و جگە لە دۆست و ناسیاو، واهەیە پەناگەی پێشمەرگەی سەرچیاش بووبێت کە ژینگەی تایبەخۆی پێویستە و لەگەڵ قەرەباڵغی و هاتوچۆی زۆردا ناسازگارە. بەڵام کەسێک کە لە بنەماڵەیەکی ئەوتۆدا گەورە بووبێت و خووی بەو قەرەباڵغیە گرتبێت بە شێوەی سروشتی دەتوانێت خوازیاری دیتنی خەڵک بێت لە ژووری میوان یان دیوەخانەکەی، ئەویش لە سەرما وسەخڵەت و ڕێبەندانی زستانی ناوچەکەدا.\nبەوەیدا کە دەڵێ "تەیری دڵ... گەرمە سڵاوێکی بەسە"، واتە لە میوانەکەی دەخوازێت سڵاوێک لە دڵی بکات، من هەست دەکەم نابێ کەسەکە بەتەمەن لە خۆی گەورەتر بووبێت و بەم پێیە براگەورە و مام نییە. بەوەشدا کە دەڵێ "فەرموو تەماشاکە کە لانەوخوارم" و "سەیید و پیر و فەقیرم"، هەر نابێ بۆ ئەندامێکی بنەماڵەی خۆیانی گوتبێت. کەوابوو، ئەگەری بەهێزتر ئەوەیە شیعرەکە ڕووی لە دۆستێکی نزیکی وەک مامۆستا هێمن، حەقیقی یان خاڵەمین بێت یان دۆستێکی نزیکی غەیرە شاعیر کە بەداخەوە من لە دوورە وڵاتی دەرەتانی ئەوەم بۆ نییە پرس وجۆی لەسەر بکەم و بزانم لەگەڵ کێ زۆر دۆست بووە و کێ هاتوچۆی زۆری کردووە و لە ئەنجامدا شیعرەکە ڕووی لە کێیە.\nتاقە بەشێک لە شیعرەکە ئەو بۆچوونەی من ڕەت بکاتەوە، مەقتەعەکەیەتی کە تێیدا دەڵێ "کامیلت ... بە سەرڕووتی و پێخاوسی هاتۆتەوە لات". کرداری "هاتۆتەوە" بۆ کەسێک دەگوترێت کە پێشتر لە شوێنێک بووبێت، ئەویش نەک بۆ ماوەیەکی کەم و بە سەردانێکی کەم خایەن بەڵکوو بۆ ماوەیەکی دوور ودرێژتر. هەروەها داواکاریی کڵاش و کڵاو نابێ لە بێگانە یان کەسێکی کەم ناسراو بەڵکوو دەبێ لە کەس وکاری زۆر نزیکی شاعیر کرابێت. ئەگەر ئەوە ببێتە بنەمای حیساب و هەڵسەنگاندنمان، دەبێ بێینە سەر ئەو باوەڕەی کە شیعرەکە بۆ باوک، مام، یان برای گەورە گوترابێت. ئەگەری بۆ دایک و خوشک یان هەر ژنێکی دیکە لای من سیفرە. شێوازی ژیانی نەریتیی بنەماڵەیەکی شێخ و مەلا لە سەردەمی ژیانی سەید کامیلدا، مۆڵەت نادات شاعیرێکی بنەماڵەکە بێت و شیعر بە دایک و خوشکی خۆیدا هەڵبڵێت. دیارە ئەو ئەگەر هەر لە شوێنی خۆیدا دەمێنێت کە بڵێین شاعیر دۆستێکی نزیکی وەک ئەندامانی بنەماڵەی خۆی و لەوانیش نزیکتری بووبێت کە لەگەڵ یەکتردا تەواو خۆمانە جووڵابێتنەوە.\nشیعرەکە ڕێکەوتی گوترانی بەسەرەوە نییە بەڵام بە ئەگەری زۆر لە سەردەمی پیریی شاعیردا گوتراوە. وەرزێکیش کە شیعرەکەی تێدا گوتراوە بە دڵنیایی دەبێ کۆتاییەکانی پایز و سەرەتاکانی زستان بووبێت: " پایزە، فەرموو تەماشاکە کە لانە وخوارم .... مەڵێ زستانە، جلی پیر و فەقیر پارە بووە"؛ مەگەر ئەو سیفەتی وەرزانە تەنیا بۆ هاندانی لایەنەکەی تر هێبنرابێتنەوە و ئەوەی بیانووی نەهاتنی دواڕۆژی لێ ببڕن.\nلە شیعرەکەدا وشە وتێرمی ئەستەم نابینرێت. "لانەوخوار"م لە هەنبانە بۆرینە و فەرهەنگی خاڵ و فەرهەنگی مەردوخدا بۆ نەدۆزرایەوە و تەنانەت فەرهەنگی باڵندەی کاک ئەحمەدی بەحرییش گەڕام بەڵکوو لەوێدا بە حیسابی لانە و هێلانەی باڵندە ئاماژەیەکی پێ کرابێت، بەڵام هیچم دەست نەکەوت. تێگەیشتنی من لە تەرکیبی لانەوخوار، بەرەودوا و گەڕانەوە بۆ زێد وماڵە، بەڵام چەشنێک باری نەرێ ییشی تێدا هەست پێدەکرێت وەک ئەوەی کەسێک بۆ ئامانجێکی تایبەت چووبێتە شوێنێک و بە سەرنەکەوتوویی گەڕابێتەوە ماڵ، واتە سەیری ئافاقم کرد و گەڕامەوە شوێنی خۆم.\nتەرکیبی "گەرمەسڵاو" زۆر جوانە، گەرچی وەبیرم نایەت لە شوێنێکدا بینیبێتم، بەڵام لام وانییە ئاوات یەکەم کەس بووبێت ئەو پێکهاتەیەی دروست کردبێت یان کەڵکی لێ وەرگرتبێت.\nپارە بە واتای دڕاو، وشەیەکی فارسییە.\n"باوەلێ باوێکی بەسە" وەک لە چاپدا خراوەتە نێوان دوو کەوانۆکەوە، مەسەلی سەر زمانی خەڵکە. باوەلێ بە سەییدی ئەولادی پێغەمبەر دەگوترێت؛ باو،لە هەنبانە بۆرینەدا هەل و دەرفەتە، واتە سەیید هەر ئەوەندەی هەلێکی دەست بکەوێت کاری خۆی دەکات. وەک پێشتر گوتم، سەیید واتایەکی "ضمنی" فەقیر و تەنانەت سواڵکەریشی هەیە، من لێرەدا بە مرۆڤی هەژاری وەردەگرم. واتە کەسی هەژار و دەست تەنگ و بێدەسەڵات چاوەڕوانی دەرفەت و هەلە، هەر ئەوەندەی دەستیشی بکەوێت کەڵکی باشی لێ وەردەگرێت.\nتەپکە و داو و ڕاو هاوجنسن، یەکەم و دووهەم کەرەسەن بۆ سێهەمیان.\nشیعرەکە كارتێکەرییەکی کەمی شیعری حافزی شیرازیی تێدا دەبینرێت. کێشی شیعرەکە کەم و زۆر هەمان کێشی شیعری ناسراوی حافزە کە دەڵێت:\n"زلف بر باد مدە تا ندهی بربادم\nناز بنیاد مکن تا نکنی بنیادم..."\nدیارە ئاوات وەک هەموو شاعیرێک کە حافزی ناسیبێت نەیتوانیوە لە کارتێکەریی ئەو "ئوعجووبە" یەی شیعر خۆی بپارێزێت و حافز و شیعرەکەی زۆر یان کەم، ڕاستەوخۆ یان ناڕاستەوخۆ خزاونەتە ناو شیعری ئەویشەوە. ئاواتی شاعیری فارسی زان هیچ، تەنانەت چیرۆکنووسێکی عەرەبی وەک نەجیب مەحفووزی میسرییش هەر ئەوەندەی حافزی خوێندۆتەوە ئیتر نەیتوانیوە سێبەری شیعرەکانی لەسەر کاری خۆی وەلا بدات. من تەنیا لە یەک شوێنی شیعرەکەی ئاواتدا تەرجەمەی شیعرەکەی حافز دەبینم و بەس، ئەویش ئەم میسراعەیە کە دەڵێ:\n"ئەوهەموو زولفە بەزنجیری مەکە بۆ ملی من"\nکە لەگەڵ میسراعێکی شیعری حافزدا یەک دەگرێتەوە کە دەڵێ:\n"زلف را حلقە مکن تا نکنی دربندم".\nشوێندانان و شوێن هەڵگرتن لە هونەردا دیاردەیەکی ئاسایی و مرۆڤانەیە و هیچ هونەرمەندێک ناتوانێ و ناشبێت خۆی لێ بپارێزێت؛ هەر ئەو حافزەش کارتێکەریی شاعیرانی پێش خۆی لەسەر بووە کە ئێرە شوێنی باسکردنی نییە.


ساڵی ڕابردوو یەک ملیار و 800 ملیۆن کەس گەرمترین ساڵیان بەڕێکرد\nبەپێی لێکۆڵینەوەیەکی کەشناسی لەبارەی ساڵە گەرمەکانی زەوییەوە، ساڵی ڕابردووی وەک شەشەمین ساڵی گەرمی سەدەی نوێ دەستنیشانکراوە.\nساڵی 2021 لە 25 وڵاتی جیهاندا، لەوانە (چین و نێجیریا و میانمار و کۆریای باشور و ئێران) خەڵکی گەرمترین ساڵیان بەڕێکردووە.\nبەهۆی وشکەساڵییەوە لە عێراق و هەرێمی کوردستان، وەرزی سەرما و بەهار زوو کۆتایهات و تەمەنی هاوینی درێژکردەوە، بەوەش خەڵکی زیاتر لە پێنج مانگ هەستیان بەگەرما کردووە و لەو مانگانەش سێ مانگی گەرمای تاقەتپروکێنیان بەڕێکردووە.\nمێژووی دووبارەبوونەوەی گەرمترین ساڵەکان لەلایەن خەڵکییەوە لەم ساڵانەی کۆتایدا زوو ڕوودەدات، لەکاتێکدا پێشتر 135 ساڵ تێپەڕیبوو ئینجا ساڵێکی گەرم دووبارەبوویەوە.\nساڵی 2014 یەکێکی دیکە بووە لە ساڵە گەرمەکانی زەوی و بەپێی ئەو لێکۆڵینەوە لە ساڵی 1880ەوە تا ئێستا پلەی گەرمی زەوی 0/8 بەرزبووەتەوە.\nبەرزبوونەوەی پلەكانی گەرما\nڤدیۆ.. لە بەغداد هێرشکرایە سەر بارەگاکانی هاوپەیمانێتی سونەکان\nهێزەكانی سوریای دیموكرات نۆ چەكداری داعشیان لە ڕۆژئاوای كوردستان دەستگیركرد. ناوەندی ڕاگەیاندنی هەسەدە ئەمڕۆ هەینی 12ی شوبات بڵاویكردەوە،…\nڕۆژنامەیەكی ئەمریكی زانیاریی نوێ لەبارەی كۆنگرەكەی هەولێر ئاشكرادەكات\nڕۆژنامەی “نیویۆرك تایمز”ی ئەمریكی، لە ڕاپۆرتێكدا بەدواداچوونی بۆ دوایین پەرەسەندنەكانی دوای كۆنگرەكەی هەولێر كردووە، كە لەلایەن “ناوەندی پەیوەندییەكانی…


خۆشبینییەکانی دوای هەڵبژاردنی سەرکۆماری نوێی ئێران لە بەر چییە؟ - Radio Sweden Kurdish - Radyoya Swêdê - ڕادیۆی سوید | Sveriges Radio\nخۆشبینییەکانی دوای هەڵبژاردنی سەرکۆماری نوێی ئێران لە بەر چییە؟\nبڵاو کرایه‌وه måndag 17 juni 2013 kl 14.55\nحەسەن ڕووحانی بوو بە سەرکۆماری ئێران\nڕۆژی جومعەی رابردوو، لە ئاکامی هەڵبژاردنی خولی یازدەهەمی سەرۆککوماریی ئێراندا، ئایەتوڵلا حەسەنی رووحانی بە هێنانەوەی زیاتر لە ١٨ میلیۆن و ٦٠٠ هەزار دەنگ بوو بە سەرۆککۆماری ئێران. رووحانی لە سیما ناسراوەکانی سیاسەتی ناوینە لە ئێراندا کە رەفسەنجانی سەرۆکایەتیی دەکا بەڵام پشتیوانیی تەواویشی لەلایەن محەمەدی خاتەمی سەرکۆماری پێشوو و لە سەرۆکانی بزاوی چاکسازیخوازی سەوز درایێ. دەنگی زۆری رووحانی لەم هەڵبژاردنەدا کە دروشمی ئاڵوگۆڕی لە گەلێ بواری ناوخۆیی و دەرەوەییدا هەڵگرتبوو، هیوایەکی زۆری لە ناوخۆ و دەرەوەی وڵاتیشدا و لە ناو سەرۆکانی سیاسیی وڵاتان و لەوانە یەکێتیی ئەورووپادا خوڵقاندووە.\nبۆ وێنە وەزیری دەرەوەی سوید، کارل بیلد، هیوای ئەوەی خواستووە کە هەڵبژێردرانی کەسێکی میانەرەو لـە ئێراندا بتوانێ چارەسەرییەکی یەکجاری بۆ قەیرانی ناوکیی ئەم وڵاتە بدۆزیتەوە و یارمەتیدەر بێ بۆ کەمکردنەوەی دژبەرییەکانی نێوانی لەگەڵ ئیسرائیل و ئەمریکا، هەروەها گەیشتن بە ڕێچارەیەک بۆ کۆتاییهێنانی کێشەگەلی وەک سووریا و ئەفغانستان.\nخالیدی خەیاتی مامۆستای زانستی سیاسی و توێژه‌ری ئه‌نیستیتووتی لێکۆڵینه‌وه له پرسگه‌لی خۆشگوزه‌رانی و کۆمه‌ڵگا (ISV) سه‌ر به زانستگای لینشۆپینگ پێی وایە ئەم خۆشبینییە دەربڕاوانە زیاتر ڕێگەنێشاندانە بە ئێران، تا هیوایەکی گونجاو.\nتاهیری خالیدی چالاکی سیاسیی سەربەخۆی نیشتەجێی ئوپسالای سوید، هەڵبژێردرانی حەسەنی رووحانی بە سەرکۆماری ئێران لەو هەلومەرجە سیاسی و کۆمەڵایەتییەی ئێستای ئەم وڵاتەدا، بە ئەرێنی هەڵدەسەنگێنێ. ئەم بۆچوونەی خالیدی سەرەڕای ئەوەیە کە سەرجەم حیزب و ڕێکخراوە کوردییەکانی ڕۆژهەڵات بایکۆتی ئەم هەڵبژاردنەیان کرد و بە پێی هەواڵەکان لە باڵوێزخانەی کۆماری ئیسلامی لە ستۆکهۆڵمیش ڕێژەیەکی یەکجار کەمی کوردان بەشداری دەنگدانەکان بوون.\nخالیدی هاوکات پێی وایە کە خۆشبینییەکان سوید و یەکێتیی ئەورووپا تەنیا پاش دیاریکرانی پێکهاتەی ئەندامانی کابینەی ڕووحانی سەرکۆماری نوێی ئێران دەردەکەون و ئەوەی ئێستا کارل بیلد وەزیری دەرەوەی سوید لێی دەدوێ تەنیا هیوای خۆیەتی و بەس!


📝 پارێزەرانی کوردستان لەسەرجەم شار و شارۆچکەکانی عێراق بەبێ کێشە دەتوانن کاربکەن Belgeler\n📅 Da eklendi Aug 1 2018 1:15PM\n01-08-2018 [ Daha... 👁] ✖ ✖ 1 1 ✔ 99% ✍ H.B. 1-8-2018 13:15:48\n👫 حەمە عەلی بەرزنجی Kişiler\n📅 Da eklendi Aug 2 2018 3:23PM\n... [ Daha... 👁] ✖ ✖ 0 1 ✔ 86% ✍ H.B. 2-8-2018 15:23:36\n📊 دوا ئاماری کۆمەڵکوژییەکەی شەنگال Anket ve istatistik\n📅 Da eklendi Aug 1 2018 4:21PM\nدواڕۆژ، رەڤەند گوهەرزی وەزارەتی ئەوقاف و کاروباری [ Daha... 👁] ✖ ✖ ✖ 0 1 ✔ 93% ✍ H.B. 1-8-2018 16:21:16\n📝 رونکردنەوەیەک لە عەبدوڵڵای مەلا نوری Belgeler\n📅 Da eklendi Aug 2 2018 10:43AM\nئێستا لە تەلەفزوێنی KNN وە، بەڕێز کاک ئاواتی شێخ ج [ Daha... 👁] ✖ ✖ 0 1 ✔ 99% ✍ H.B. 2-8-2018 10:43:37\n📊 سەرۆکی ژووری پیشەسازیی ئەنکەرە ئاشکرایکرد، بەپێی پێوەرەکانی یاسای بازرگانی تورکیا زۆربەی کۆمپانیاکان مایەپووچ بوون Anket ve istatistik\n📅 Da eklendi Aug 1 2018 1:11PM\nلەچوارچێوەی چالاکییەکانی (دیداری ئەنکەرە) نورەدین [ Daha... 👁] ✖ ✖ ✖ 0 1 ✔ 93% ✍ H.B. 1-8-2018 13:11:23\n👫 فرود باقی Kişiler\n📅 Da eklendi Feb 26 2015 11:46PM\nیەک لە شێوەکارە بەناوبانگ و چالاکەکانی شاری سلێمان [ Daha... 👁] ✖ ✖ 7 0 ✔ 99% ✍ H.B. 26-2-2015 23:46:50\n📝 گروپی ڕەخنە لە ناو نەوەی نوێ دا Belgeler\n📅 Da eklendi Aug 2 2018 11:09AM\nڕاگەیاندنامە.. لەبری دەستلەکارێشانەوە ڕەخنە لەناو [ Daha... 👁] ✖ ✖ ✖ 0 1 ✔ 95% ✍ H.B. 2-8-2018 11:09:24\n📝 لە بەرواری هەڵمەتی شۆڕشگێڕی؛ 4 سەرباز کوژران 01-08-2018 Belgeler\n📅 Da eklendi Aug 1 2018 4:26PM\n👁 Bu başlık 2,143 defa görüntülendi\nناوەندی ڕاگەیاندنی هێزەکانی پاراستنی گەل - هەپەگە [ Daha... 👁] ✖ ✖ ✖ 0 1 ✔ 93% ✍ H.B. 1-8-2018 16:26:39\n📊 لە چوار ساڵ و حەوت مانگدا 3371 ئێزدی لە دەستی داعش رزگارکراون Anket ve istatistik\n📅 Da eklendi Mar 6 2019 9:11PM\nبەپێی ئاماری بەڕێوەبەرایەتیی گشتیی کاروباری ئێزدیی [ Daha... 👁] ✖ ✖ ✖ 0 1 ✔ 93% ✍ H.B. 6-3-2019 21:11:15\n📊 وەبەرهێنان دەگەڕێتەوە بۆ سەردەمی زێڕینی خۆی Anket ve istatistik\n📅 Da eklendi Aug 1 2018 9:14AM\nگوتەبێژی یەکێتی وەبەرهێنەرانی کوردستان، بە پشتبەست [ Daha... 👁] ✖ ✖ ✖ 0 1 ✔ 93% ✍ H.B. 1-8-2018 9:14:49


لە سنە تاكه سینه‌مای ئه‌هلی داخرا\nتاکە سینەمای ئەهلی لە شاری سنەی رۆژهەڵاتی کوردستان، لە پاش 29 ساڵ چالاکی داخرا. سینەما حکوومییەکانیش ئەو فیلمانەی لە لایەن دەزگا حکوومییەکانەوە تێبینییان لەسەر بێ نمایش ناکەن و ئەمەش ناڕەزایی خەڵکی لێکەوتووەتەوە.\nسینەما شەیدا، تاکە سینەمای ئەهلی لە شاری سنەی رۆژهەڵاتی کوردستان بوو کە بەرلەوەی دابخرێ 29 ساڵی بەردەوام سەدان فیلمی تێدا نمایش کراوە. سەردەمانێک و تا بەر لەوەی هۆڵی سینەمای حکوومی لەم شارە بکرێتەوە، سینەما شەیدا تاکە سینەمایەک بوو کە خەڵک بۆ بینینی فیلم روویان تێدەکرد.\nئەو سینەمایە لە ساڵانی رابردوودا بە هۆی کۆن بوونی سیستمی پەخش و کورسی و بینا و خزمەتگوزارییەکانی دیکەی نەیدەتوانی وەک پێشوو خەڵک رازی بکات و پێویستی بە نۆژەنکردنەوە هەبوو، بەڵام بەرپرسانی حکوومی هیچ هاوکارییەکانیان لەم بوارەدا نەکرد.\nبە داخرانی سینەما شەیدا وەک تاکە سینەمای ئەهلی، سینەما حکوومییەکان بەشێکی زۆر لەو فیلمانەی دڵخوازی خەڵکن، بەڵام لە لایەن دەزگا رۆشنبیری و ئایینییەکانی سەر بە حکوومەتەوە تێبینییان لەسەرە، نمایش ناکەن. بەمشیوەیەش خەڵکی سنە لە دیتنی بەشێکی زۆر لە فیلمەکانی بەرهەمهاتوو لە ناوخۆی ئێرانیش بێبەش دەکرێن.\nپارێزگای سنەی رۆژهەڵاتی کوردستان، لە دوای تارانی پایتەخت، سەرەکیترین ناوەندی بەرهەمهێنانی فیلم و کورتە فیلم لە ئاستی ئێراندایە و دەرهێنەرانی ئەم پارێزگایە ساڵانە چەندین خەڵاتی نێودەوڵەتی لە بوارە جۆراوجۆرەکاندا بەدەست دێنن. هەر بۆیە داخرانی تاکە سینەمای ئەهلی لە شاری سنە، بۆ خەڵکی ئەم شارە و بە تایبەت کۆمەڵگەی هونەریی ئەم پارێزگایە هەواڵێکی چاوەڕان نەکراو بوو.\n01 خۆپیشاندانی "سه‌درییه‌كان" له به‌غدا ده‌ستیپێكرد\n02 گۆڕان: ته‌نها گرنگی به رێككه‌وتنی پێكهێنانی حكومه‌ت ده‌ده‌ین\n03 هه‌ڕه‌شه‌ی چۆڵكردن له ژماره‌یه‌ك گوندی كوردنشین ده‌كرێت\n04 دوو قوتابی كورد داهێنان له دياريكردنى نه‌خۆشی شێرپه‌نجه ده‌كه‌ن\n06 ھەرێمی كوردستان ھاوردەكردنی مریشكی راگرت


نوێنەرى کاکەییەکانى کەرکوک کە بەشدارى گفتوگۆى لەگەڵ وەفدى نەتەوە یەکگرتووەکان کردووە، دەڵێت بەهەڵە وەفدى نەتەوە یەکگرتوەکان لە دۆخى هەندێک ناوچەى دەوروبەرى کەرکوک تێگەیەنراوە.\nدوێنێ پێنجشەمە، وەفدێکى نەتەوە یەکگرتوەکان سەردانى قەزاى داقوق و ناوچەکانى باشورى کەرکوکى کرد، بە جیا لەگەڵ کاکەیى و عەرەبەکانى ناوچەکەدا گفتوگۆى کردووە.\nلە گفتوگۆیەکدا لەگەڵ دەنگى ئەمەریکا، رەجەب کاکەیى چالاکوان و نوێنەرى کاکەییەکانى کەرکوک، دەڵێت"دوێنێ وەفدەکەى نەتەوە یەکگرتوەکان لەلایەن بەرپرسانى عەرەبى سونەوە براوەتە گوندێکى باشورى کەرکوک کە عەرەبى هاوردەى تێدایە."\nبەپێى وتەى رەجەب کاکەیى، ئامانجى سەردانى وەفدەکە، بینینى دۆخەکە بووە بە شێوەى مەیدانى تا مەسەلەکان دیکۆمێنت بکەن، وتى"عەرەبەکان داوایانکردووە گرێبەستە کشتوکاڵیەکانیان لەسەر بنەماى گرێبەستەکانى سەردەمى بەعس بۆ نوێ بکرێتەوە، لەکاتێکدا زەویەکان لەبنەڕەتدا هى کوردن و بەعس پێیداون."\nپێش سەردانیکردنى گوندەکانى باشورى کەرکوک، دوێنێ پێنجشەمە، وەفدى نەتەوە یەکگرتوەکان لە قەزاى داقوق بەجیا چاویان بە نوێنەرانى کاکەیی و کوردەکانى ناوچەکە کەوتووە.\nرەجەب کاکەیى، ئاماژەى بەوەکرد وەفدى نەتەوە یەکگرتوەکانیان لە سوتاندنى 3 هەزار دۆنم زەوى و دەیان خانو و ڕەزوباخى کاکەییەکان ئاگادار کردۆتەوە، وتى"وەفدەکەمان لە خراپى دۆخى ئەمنى و نەبوونى هێزى پێویست بۆ پاراستنى ناوچە کاکەیى نیشینەکان تێگەیاند."\nسەردانەکەى دوێنێ پێنجشەمەى وەفدى نەتەوە یەکگرتوەکان بۆ باشورى کەرکوک لە کاتێکدایە، ڕۆژى 20/6 ى ئەمساڵ، سەرۆکى نێردەى نەتەوە یەکگرتوەکان لە عێراق سەردانى کەرکوکى کردووە، دواى بەجیا دانیشتنى لەگەڵ کورد و عەرەب و تورکماندا، لەگەڵ نوێنەرى پێکهاتەکانیشدا گفتوگۆى کردووە.\nنوێنەرى کاکەیى، فەیلى، سابیئەو مەسیحى، لەگەڵ سەرۆکى نێردەى نەتەوەیەکگرتووەکان دانیشتوون، رەجەب کاکەیى لەو دانیشتنەدا نوێنەرایەتى کاکەییەکانى کردووە.\nسەبارەت بە ناوەڕۆکى کۆبونەوەکەیان، رەجەب کاکەیى ئاماژەى بەوەکرد سەرەتا سەرۆکى نێردەى نەتەوەیەکگرتوەکان پێیوتوون، دەیەوێت لە دۆخى کەرکوک تێبگات، چونکە ڕاسپاردەیان بۆ چارەسەرکردنى کێشەکانى نێوان هەرێم و بەغدا دەبێت، وتى"نوێنەرى مەسیحیەکان لە کۆبونەوەکەدا، ڕەتیکردەوە کەرکوک بەرمیلێک باروت بێت و نزیک بێت لە تەقینەوە."\nدواتر رەجەب کاکەیى، بە ناوى کاکەییەکانى کەرکوکەوە خراپى دۆخى ئەمنى ناوچە کاکەیى نیشینەکانى باشورى کەرکوکى لەگەڵ سەرۆکى نێردەى نەتەوە یەکگرتوەکان باسکردووە.\nرەجەب کاکەیى وتى"وەڵامى سەرۆکى نێردەى نەتەوەیەکگرتوەکان بۆ ئێمە ئەوەبوو، دەیانەوێت ژوورێکى هاوبەش لەنێوان پێشمەرگەو سوپاى عێراق لە کەرکوک دروست بکرێت، تا خەڵکى ناوچەکانى کەرکوک بەئارامى بژین."\nپێشتریش ئەنجومەنى سیاسى عەرەبى لەکەرکوک بەیاننامەیەکى لەسەر هەڵوێستى نەتەوە یەکگرتوەکان بڵاوکردەوە، بەلایەنگیرى کردنى کورد لەکەرکوک تۆمەتبارى کردبوون.


بەهای لیرەی توركی هاڕەی كرد – تۆڕی میدیایی خەڵک\n2019/10/09 - 8:17 PM\nلەگەڵ دەستپێكردنی هێرشەكانی توركیا بۆ سەر ڕۆژئاوای كوردستان بەهای دراوی ئەو وڵاتە بەشێوەیەكی بەرچاو دابەزی و شارەزایانیش هۆكارەكەی بۆ تێچووی زۆری شەڕ و مەترسی وەبەرهێنەران لە سەرمایەكانیان دەگەڕێننەوە.\nبەپێی ڕاپۆرتێكی ماڵپەڕی (بلومبێرگ) ئێوارەی ئەمڕۆ لەگەڵ قسەكانی ئەردۆغان بۆ دەستپێكردنی شەڕی دژی ڕۆژئاوای كوردستان بەهای لیرەی توركی دابەزیوە و بەپێی ئاماژەكانی (بۆڕسەی ئەستەنبوڵ 100) بەهای لیرە بە ڕێژەی 1.22% و بە بەهای 100619 خاڵ دابەزیوە.\nئاماژەی بەوەشكردووە، كە بەهای لیرە بەڕێژەی 0.30% لەگەڵ مامەڵەی پێشوو دابەزیوە و دۆلارێك بە 5.847 لیرە مامەڵەی پێوەدەكرێت.\nوەك ماڵپەڕەكە ئاماژەی پێ داوە، سەرمایەداران لە سەرمایەكانیان دەترسن بەهۆی دروست بوونی شەڕ و درێژەكێشانی و هەروەها دابین كردنی بودجەیەكی زۆریش بۆ بەردەوام بوونی شەڕەكە.\nڕۆژئاوای كوردستانلیرەی توركی\nخولی دووەمی دانوستانەكانی ئەنەكەسە و یەكێتی نیشتمانی كوردی سوریا دەستپێكردەوە


قایمقامی سۆران چەند بڕیارێكی نوێی دەركرد | دەزگاى زارى کرمانجى\nقایمقامی سۆران چەند بڕیارێكی نوێی دەركرد\n١- ڕێكارەكان توندتر دەبن بۆ كەسانێك كە بێ پێویستی دێنە دەورەوە .\n٢- لە مبادرەیەكی هاوبەشی خاوەن مۆلیدەكانی سۆران بڕیاریاندا لە سبەی تا كۆتایی قەدەخەكە لەسەر حسابی خۆیان كاتژمێر و نیوێك كارەبای مۆلیدە زیاد بكەن، وەك بەشداری لە شەڕی دژی كۆڕۆنای حكوومەتی هەرێم، واتە لە جیاتی پێنج و نیو لە چواری ئێوارە كارەبا پێ دەكەنەوە.\n٣- هاووڵاتی شاری سۆران وەستا عیرفان بە هاوكاری بەرگری شارستانی لەسەر ئەركی خۆی ئامێری تعقیمی بۆ رشاندنی دژە ڤایرۆس لە بازگەی گەلی عەلی بەگ دروست كرد، لە سبەی 20-3 هەموو ئۆتۆمبێلێك كە بێتە دەڤەری سۆران دەڕشێندرێ.\n٤- بەنزینخانەی چوارچەل ٥٠٠٠ لیتر بەنزینی بە خۆڕایی بە سەر هێزە ئەمنیەكان دابەش كرد.\n٥- ئۆتێلی بێخاڵ و چەندین بینای ناو سۆران و رواندز لەلایەن خاوەنەكانیانەوە خراونەتە بن دەستی حكوومەت بۆ كەڵك لێ وەرگرتنیان لە بواری تەندروستی.\nبۆ میوە فرۆشەكان لە ٨ تا ١٠ بەیانی دەتوانن لە عەلوەی سۆران سەوزە بێنن.\nئەوانەی خۆراك دابەش دەكەن و هەروەها ئاوی دلۆپاو و ماست دەتوانن لە ٩ تا ١١ ی پێش نیوەڕۆ ئەو كارە بكەن\nبۆ كەلوپەلی دەواجن لە ٣ تا ٥ ی دوای نیوەڕۆ دەتوانن هاتووچۆ بكەن".


10:11 - 29/10/2020 61 جار خوێندراوەتەوە\nسەرتا دەشێ بڵێین: هونەرمەند بە پلەی یەکەم بریتییە لە شێواز (ستایل). ئایا ئەو هێڵ، ڕووبەر و پانتاییە ڕەنگییانە، ئەو بیرۆکە و بابەتانە، ئەو جووڵەی فڵچانە کە لە کارەکانیدا دەردەکەون و دەبینرێن و دووبارە دەبنەوە، کوتومت داهێنراوی خەیاڵ و پەڕەمووچی خودی هونەرمەندن یان لاسایین و پێشتر لای ئەم و ئەو بینراون؟ چونکە ئەوە شیوازە کارێک دەکات، بینەری بە دەربەست بتوانێت هونەرمەندێک لەوی تر جیا بکاتەوە. ئەوە شێوازی کاری هونەرمەندە، وا دەکات شێوە و بیچمی کەڤاڵەکانی، بگرە تەواوی تایبەتمەندییەکانی لە زەینی ئێمەی بینەردا بە زیندوویی بمێننەوە و لە ڕیزی هونەرمەندانی سەردەمی خۆیدا ئەویان پێ جیا بکرێتەوە و بناسرێتەوە. دواتر هەر ئەو شێوازەیە کە دەیکات بە خاوەنی ناو و ناوبانگ.\nمن وەک بینەری کارەیلی هونەرمەند دڵشاد کوێستانی، شێوازی ئەوم پێ نوێ و نوێباوە. شێوازێکە، لە دابەشکردنی ڕەنگ، گا تووڕە و توند، گا هێمن و ئارام، لەسەر ڕووبەری تابلۆکانی، خۆی دەبینێتەوە. وەختێ کۆچی کردووە، دوو شتی لەگەڵ خۆیدا بردووە، ڕۆشنایی ڕۆژهەڵات و ڕەنگی ئاگری نەورۆز. ئەم دوو ڕەگەزە نزیکەی لە گشت کارەکانیدا دووبارە دەبنەوە. جێی سەرنجە، کەمتر مرۆڤ و گیاندار لە ڕووبەری کارەکانیدا دەبینرێن. هێندێک جاران، وا هەست دەکەیت تۆی بینەر، ڕێت کەوتۆتە سەر هەسارەیەک، کە مرۆڤی تێدا ناژی. وەختێکیش جاروبار، تۆی بینەر لەسەر ڕووبەری کەڤاڵێکیدا مرۆڤ دەبینیت، وا هەست دەکەیت ئەو مرۆڤە لەگەڵ ئەو ژینگەیەدا کە بە ڕەنگ ئەفراندوویەتی تەبا، گونجاو و چالاکە.\nمن وای مەزندە دەکەم ئەو کەڤاڵانە زیاتر دیمەنی خاک بن. ئەو، لە زێدی خۆی بێت یان لە فەرەنسە و لە غەریبی، زەمینەی کەڤاڵەکانی هەر کوردستانەکەی خۆیەتی. وێڕای ئەوەی تۆی بینەر بەو ڕووبەرە ڕەنگە پاکانە، چاوت ڕۆشن دەبێت و دەروونت دەحەسێتەوە. یەک لەباری خۆم، وەک چۆن بە تاسە و خۆشنوودییەوە گوێ بۆ پارچە موسیکێک ڕادەگرم، ئاوەهایش هەست دەکەم، ئاوازوێک لە بڵاوکردنەوەی ڕەنگ بەسەر ڕووبەری کانفاسدا دەبینم.\nجاری وایش هەیە، دڵشاد کوێستانی دەڵێی شارەزایەکی بواری زەویناسییە، چالاکانە بە کامێرای ئاستبەرزەوە خەریکی وێنەگرتنی تۆپۆگرافیای خاکە، بە دێبەر و پێدەشت و چیاو بنارەوە، بە وشکانی و کانیاوەوە. بە تەواوی وردەکارییەکانی خاکەوە. خاوین و باوێن و ڕتووشکراو پیشانی بینەری دەدات. تۆ لەوێدا هەست بە پرژەی ئاوهەلدێر و ڕەوتی کانیاو دەکەیت. چاوت لە بەرزی و نشێوی نیشتمانی خۆتە. تۆ هەموو ئەم ڕەگەزانە لە ڕێی درەوشانەوەی ڕەنگ، بە زەبری فڵچە و پەنجەی خارا و، خەیاڵی فراوان، تەکنیک و شێوازەوە دەبینیت.\nهەردەم لە بەرزایییەوە، ڕۆشناییەک وەک نوور دادەکشێتە بان زەوینەی کەڤاڵەکانی. خۆ تۆ لەوێدا ڕاستەوخۆ خودی خۆر نابینی، بەڵکو گورزە تیشکی خۆر بەرچاوت ڕۆشن دەکاتەوە. لەوێدا ئیتر، بەرچاوت بە سەمای ڕەنگ و ڕووناکی ڕوون دەبێتەوە. هەست دەکەیت تیریژی ڕووناوکی و شەبەنگی رەنگ دەتدوێنن. خۆ دیارە ئەگەر ڕووناکی نەبێت ڕەنگیش ناتوانێt دەرکەوێت و خۆی بنوێنێت. دیاریشە، کە پێوەندیی ئەوی هونەرمەند لەگەڵ خاک و خۆڵ و ڕووناکیدا بەهێزە بۆیە وا بە ئاسانی و جوانی کەڤاڵیان لێ چێدەکات. تابلۆی دڵشاد کوێستانی وەک تابلۆی کلاسیک نییە، تاکو تۆ لە ناوەڕاستدا، ئەندازەیی و تەرازو، فیگەرێک یان چەند فیگەرێک ببینیت و بێیت بە زەینی خۆت پێکیانەوە گرێ بدەیت، ئەوجا لای خۆتەوە مانا بە باڵای ببڕێت. یەک لەباری کارەکانی دڵشاد، تۆ ئازادی لە کام گۆشەوە، یانژی لە کام خاڵەوە دەست بە ڕوانین و پشکنین دەکەیت. گرنگ ئەوەیە تۆی بینەر کاتت بەفیڕۆ نەچێت و جوانی ببینێت.\nکارەیلی دڵشاد کوێستانی، بێ گرێ و گۆڵن، هاوکات سەرنجڕاکێش و قووڵن. بۆیە تۆی بینەر، خۆت دەتوانیت واتایان پێ ببەخشیت. لە پانتایی کارەکانی ئەودا، بینەر بۆی هەیە بەپێی لێکدانەوەی خۆی قسەیان لەسەر بکات و باری سەرنجی خۆی دەرببڕێت. بینەری کارا، بێئەوەی خۆی ماندو بکات، ڕووبەری جوان و فرە ڕەهەند دەبینێ. دەکرێ بڵێین: کارەیلی دڵشاد کوێستانی جوانییان لێ دەبارێت. ئەو بە چاوی تیژ و سەلیقەی هونەرمەندەوە، جوانییەکان چەپک دەکات و لەسەر ڕووبەری کانفاس ڕایان دەخات.


19:17 - 23 خەزەڵوەر 2712\nکوردستان میدیا: لە چارەنووسی ٥ زیندانی سیاسیی کورد، کەلە بەندی ١٢ زیندانی ناوەندیی ورمێ راگیراون، هیچ هەواڵێک لەبەر دەستدا نییه.\nسەرچاوەیەکی ئاگادار بە ماڵپەڕی کەمپەینی نێودەڵەتیی مافی مرۆڤ لە ئێرانی راگەیاندووه، ٥ زیندانی سیاسیی کورد بەناوەکانی یووسف کاکەمەمی، عەلی ئەحمەد سلێمان، ئەحمەد تەمۆیی، جەهانگیر بادووزادە و مستەفا عەلی ئەحمەد، رێکەوتی ٢٠ی رەزبەر لەلایەن هێزەکانی ئیدارەی ئیتلاعاتی رێژیمەوە بۆ زیندانی ناوەندیی شاری ورمێ راگوێزراون و لەو کاتەوە هەتا ئێستا هیچ هەواڵێک لە چارەنووسان نیە.\nئەمە لە حاڵێک دایه کە بنەماڵەی ئەو زیندانییانە چەندین جار سەردانی زیندانی ورمێیان کردووه، بەڵام لێپرسراوانی زیندان لە دانی هەر چەشنە زانیارییەک خۆیان بواردووە.\nهاوبەندییەکی یەکێک لەو زیندانییە سیاسییانە بە بنەماڵەکەیانی گوتووە کە هێزەکانی حەفازەتی زیندان رۆژی شەممە رێکەوتی ١٣ خەزەڵوەر سەردانی بەندی ١٢ زیندانیان کردووە و تێکڕای کەلەپولی تاکەکەسیی ئەو زیندانییانەیان لەگەڵ خۆیان بردووه.\nبنەماڵەی یەکێک لەو زیندانییە سیاسییانە کە نەیویست ناوەکەی ئاشکرا بکرێت رایگەیاندووه، لە درێژەی چەند ساڵی رابردوودا، ئەمە چەندەمین جارە کە ئەم زیندانییانە بە مەبەستی وتووێژ لەگەڵ تەلەفزیۆن و نووسینی نامەی پەشیمانی بۆ ئیدارەی ئیتلاعات رادەگوێزرێن.\nچوار کەس لەم زیندانییانە بەناوەکانی ئەحمەد تەمۆیی، عەلی ئەحمەد سلێمان، مستەفا عەلی ئەحمەد و یووسف کاکەمەمی بە تۆمەتی هاوکاریی حیزبێکی دژبەری رێژیمی ئیسلامیی ئێران لەلایەن دادگای ئینقلابی شاری ورمێ و مەهابادەوە بەگشتی سزای ٣٧ ساڵ زیندانیان بەسەردا سەپاوه.\nزیندانییەکەی دیکە بەناوی جەهانگیر بادووزادە بە تۆمەتی دژایەتیی خوا و پێغەمبەر، سزای زیندانی هەتاهەتایی بەسەردا سەپاوه.\nلێپرسراوانی زیندان، ئیزنیان بەو ٥ هاووڵاتییه داوە کە چاویان به بنەماڵه‌کانیان بکەوێت بەڵام ئیدارەی ئیتلاعات پێشگیریی لەو چاوپێکەوتنە کردووە.\nلە کاتێکدا ئەم ٥ زیندانییە سیاسییە کوردە بە شێوەیەکی بەردەوام لەلایەن ئیدارەی ئیتلاعاتی ئورمیەوە بۆ بەشی ئەمنیەتیی زیندان بانگهێشت و لێپرسینەوە و هەڕەشەی دوور خستنەوەیان لێ کراوە کە سزاکەیان لەلایەن دادگای ئینقلابەوە یەکلایی کراوەتەوه.\nژمارەیەک لەم زیندانییانە لەلایەن ئیدارەی ئیتلاعاتەوە پڕگە (پروندە)ی نوێیان بۆ ساز کراوە و بە شێوەیەک کە مستەفا عەلی ئەحمەد ساڵی ١٣٩٠ بە تۆمەتی پڕوپاگەندە لەدژی رێژیمی ئێران و مانگرتن لە خواردن، ٦ مانگی دیکە زیندانی تەعزیریی بەسەردا سەپا.


یاساکان و مەرجەکانی بەکارهێنان – Umatch Recruitment Agency\nیاساکان و مەرجەکانی بەکارهێنان\nبەکارهێنانی وێب سایتەکەمان\nکارخوازان دەتوانن لە ڕێگای وێبسایتەکەمانەوە بەدوای کاردا بگەڕێن و پێشکەشی ئەو کارانەی بکەن کە ئارەزووی دەکەن.\nپێویستە ئەم وێب سایتە لە چوارچێوەی یاسادا بەکاربهێنرێت کاتێک بەدوای کاردا دەگەڕێیت و پێشکەشی ئەو کارانەی دەکەیت کە ئارەزووی دەکەیت. لە هیچ بارودۆخێکدا هەوڵی لاوازکردنی ئەمنیەتی سایتەکە یان زانیارییەکانی ناوی نەدەیت. بەتایبەت، نابێت هەوڵی چوونە ناوەوەی وێب سایتەکە بدەیت بەشێوەی نایاسایی، گۆڕانکاریکردن یان سڕینەوەی زانیاری کە ڕێگات پێ نەدراوە، لۆد خستنە سەر وێب سایتەکە لە ڕێگای سپام و فلەدینگ، بەکارهێنانی هەر ڕێگایەک یان ئامێرێک بۆ تێکشکاندن و دواخستن و قورسکردنی وێب سایتەکە و زیان گەیاندن پێی.\nبەرپرسیار دەبیت لە دڵنیابوونەوە لەوەی کە سەرجەم ئەو زانیارییانەی تۆمارت کردووە ڕاستن و ساختە نین، وەک زانیاری کەسی دەربارەی خۆت و تواناکانت؛ پێویستە زانیارییەکان دروست بن و فریودەر نەبن و نوێ کرابێتنەوە و وشەی زبر و نەشیاو و نایاسایی تێدا نەبێت.\nئەرکی تۆیە کە وێب سایتەکە لە چوارچێوەی یاساکانی بەکارهێنان بەکاربهێنیت، بەپێچەوانەوە بەبێ هیچ ئاگادارکردنەوەیەک لەلایەن یوماچەوە ئەکاونتەکەت دەسڕێتەوە.\nلینکی سایتی تر\nلە وێب سایتەکەدا هەندێک لینکی سایتی دیکە دادەنرێت بەهیوای سودگەیاندن پێتان کە خاوەنەکانیان هیچ پەیوەندییەکی کەسی یان بازرگانییان نییە لەگەڵ ئێمەدا. یوماچ بەرپرسیار نابێت لە پێداچوونەوەی ناوەرۆکی ئەو سایتانە و گەرەنتیدان کە ئەو لینکانە لە کاردا ماون و نوێکراونەتەوە. بەکارهێنانی هەر یەکێک لەو لینکانە بە تەواوەتی لەسەر بەرپرسیاریتی خۆتە.\nگۆڕانکاری یان کارانەبوونی وێب سایتەکە بەشێوەی کاتی\nهەموو هەوڵێک دراوە تا وێب سایتەکە بەشێوازێکی باش کار بکات و ستانداردەکانی وێب سایتەکە بە بەرزی بمێنێتەوە و بەردەوامی پێ بدرێت، بەڵام ئینتەرنێت بێ گرفت نابێت، ڕەنگە هەڵە یان دواکەوتن لە هەر کاتێکدا بێت ڕووبدات.\nیوماچ بەرپرسیار نابێت لەوەی وێب سایتەکە بە شێوازێکی کاتی کارا نەبێت بەهۆی چاکسازی تێیدا یان بابەتی تەکنیکییەوە کە لە دەسەڵاتی ئێمەدا نەبێت.\nدەکرێت یاسا و ڕێنماییەکانی وێب سایتەکە گۆڕانکارییان تێدا بکرێت و بە بێ ئاگادارکردنەوەتان یاسا و ڕێنمایی نوێ جێگەی بگرێتەوە. جاری دواتر کە وێب سایتەکە بەکاردەهێنیت وا دادەنرێت کە بە یاسا و ڕێنماییە نوێیەکان ڕازی بوویت.\nئەو زانیارییانەی لەلایەن تۆوە پێشکەش کراوە\nئێمە ئەو زانیارییانەی لەلایەن تۆوە پێشکەش کراوە بەکاری دەهێنین و شیکردنەوەی بۆ دەکەین بۆ باشترکردنی پرۆسەی کارەکانی دامەزراندن لە یوماچ. لەو زانیارییانەی پێشکەشت کردووە زانیاری کۆدەکرێتەوە بۆ ئەوەی شیکردنەوەی باشتر بۆ بەکارهێنەرەکانمان بکەین بۆ ئەو مەبەستەی لە ڕێگای ئەو شیکردنەوەوە خزمەتگوزارییەکەنمان باشتر بکەین. ڕەنگە ئەم جۆرە زانیارییانە بە هاوبەشی لەگەڵ لایەنی سێیەم دا بەکاربهێنین بۆ یارمەتیدانمان لەو ئامانجانەی ئاماژەیان پێکردووە.\nوشەی تێپەڕ و پاراستنی\nبۆ ئەوەی خۆت تۆمار بکەیت لە وێب سایتەکەمان دا پێویست دەکات ناوی بەکارهێنەر و وشەی تێپەڕی تایبەت بە خۆت بەکاربهێنیت. تەنها خۆت بەرپرسیار دەبیت لە چۆنێتی بەکارهێنان و هەڵگرتن و پاراستنی وشەی تێپەڕی ئەکاونتەکەت، کە پێویستە بە بەردەوامی بەشێوەیەکی پارێزراو هەڵبگیرێت و نەدرێت بە کەسانی تر.\nپێویستە دەست بەجێ ئاگادارمان بکەیتەوە ئەگەر پێت وابوو وشەی تێپەڕەکەت لەلایەن کەسێکی ترەوە زانراوە یان ڕەنگە بەبێ ڕەزامەندی خۆت کەسێکی تر بەکاری بهێنێت. یوماچ بەرپرسیار نیە لە هەر بەکارهێنانێکی نەشیاوی ئەکاونتەکەت کە بەهۆی ئاشکرابوونی وشەی تێپەڕەکەتەوە لەلای کەسانی تر ڕوو بدات.\nهەموو ئەو زانیارییانەی لە وێب سایتەکەدایە – سەرجەم تایبەتمەندی و لۆگۆ و زانیارییەکانی- مافی لەبەرگرتنەوە و بەکارهێنانی پارێزراوە بۆ یوماچ. دەتوانیت بابەتەکانی وێب سایتەکە بۆ سودی خۆت بەکاربهێنیت بەڵام لەبەرگرتنەوەی بۆ کاری بازرگانی ڕێگەپێنەدراوە.\nڕازیت بەوەی هیچ بەرپرسیارێتییەک نەخەیتە سەر یوماچ کە بەهۆی خراپ بەکارهێنانی وێب سایتەکەوە ڕووبدات لەلایەن تۆوە.\nوە پێویستە دەست بەجێ ئاگادارمان بکەیتەوە ئەگەر کەسێک هەڕەشەی لێ کردیت کە پەیوەندیداربێت بە بەکارهێنانی وێب سایتەکەمانەوە.


کاریگەریی ئەستووری پێستی لووت لەسەر بەرئەنجامی نەشتەرگەریی جوانکاریی لووت\nکاریگەریی ئەستووری پێستی لووت لەسەر بەرئەنجامی نەشتەرگەریی جوانکاریی لووت\nگرنگترین هۆکار له وەرگرتنی باشترین بەرئەنجام، ئەستووری پێستی لووته. ئەگەر پێستی لووت زۆر ئەستوور بێت بەرئەنجامی نەشتەرگەری زۆر کەمدەبێت. چونکا لە نەشتەرگەریی جوانکاریی لووتدا تەنیا ئێسک و کڕکڕاگە دەتاشرێت و پاش تەواوبوونی تاشینی ئێسکی کڕکڕاگە، پێستێکی ئەستوور لەسەری دادەنرێت و هەموو وردەکارییەکانی نەشتەرگەری دادەپۆشێت. دروست وێنەی پەیکەرێک که لەلایەن پەیکەرتەراشی زۆر لێهاتووەوە دروستبووبێت بەڵام پاش کۆتایی دروستبوون قوماشێکی ئەستوور لەسەری دابنین.\nلەلایەکی ترەوه ئەگەر پێستی لووت زۆر ناسک بێت چکۆلەترین هەڵەی پزیشکی نەشتەرگەریی، تەنانەت هەڵەی میلیمەتریش دەبیندرێت. پێستی خاوەن ئەستووری مامناوەندی باشترین بەرئەنجامی دەبێت چونکا هەم ئەنجامدانی گۆڕانکاری شێوه و جوانکردنی لووت شیاوه هەم هەڵەی میلیمەتری له نەشتەرگەریدا لەژێر پێست دادەشاردرێت و نابیندرێت.


ئاڵوگۆڕی ده‌سه‌ڵات و په‌یامه‌که‌ی سه‌رۆکی پارتی … نه‌جمه‌دین فارس | Denegkan\nHome گشتی ئاڵوگۆڕی ده‌سه‌ڵات و په‌یامه‌که‌ی سه‌رۆکی پارتی … نه‌جمه‌دین فارس\nPosted By: Najmadin Faris Hassanon: May 29, 2018 In: گشتیNo Comments\nده‌ستاوده‌ستکردنی ده‌سه‌ڵات له حکومه‌ته‌کاندا ، سه‌رۆکایه‌تی به‌تایبه‌تی ، به‌پێی سیسته‌مه‌کان ده‌گۆڕێت . هه‌ر له سیسته‌می په‌رله‌مانیه‌وه هه‌تا سه‌رۆکایه‌تی به مه‌جلیسی و دوانه‌یی سه‌رۆکایه‌تی په‌رله‌مانییه‌وه ،به‌نده به په‌یڕه‌وکردن یان نه‌کردنی ئه‌م سیسته‌مانه ، له سه‌ربه‌خۆکردنی ده‌سه‌ڵاته‌کانی جێبه‌جێکردن ، یاسا دانان ودادوه‌ری . په‌یڕه‌وکردنی کاریگه‌ری هه‌یه له‌سه‌ر چۆنێتی ده‌ساوده‌سکردنی ده‌سه‌ڵات ، به‌پێی به‌ده‌ستهێنانه‌کانی هه‌ڵبژاردن . چونکه ئه‌گه‌ر ئه‌م دامووده‌زگایانه ، سه‌ربه‌خۆنه‌بن ، ئه‌وا به‌ده‌سته‌وه‌گرتنی ده‌سه‌ڵات ، فۆڕم و ئاکارێکی تر ئه‌گرێته‌به‌ر . هه‌ر وه‌کو ئه‌وه‌ی له هه‌رێمی کوردستاندا هه‌یه ، له‌به‌ر ئه‌وه‌ی ئه‌م هه‌رێمه هیچ داموده‌زگایه‌کی له جێگای خۆیدانیه ، ده‌سه‌ڵاتی سه‌ربازی و ئابوری دوو ده‌سه‌ڵاتی گرنگی جێبه‌جێکردن و هێزن له حوکومه‌ت و ده‌وڵه‌تدا ، له ده‌ستی حیزبدان ، نه‌بونه‌ته ده‌زگای نیشتیمانی و به‌پێی یاسا مامه‌ڵه‌ی له‌گه‌ڵدا بکرێت . له‌به‌ر ئه‌وه خاوه‌نی په‌یامه‌که ، له هه‌رێمدا ، به‌شێک له‌و ده‌سه‌ڵاتانه‌یان له به‌ر ده‌ستدایه و بۆ ئه‌وه‌ش هێشتویانته‌وه که ئه‌م ده‌ستاوده‌ستکردنه ڕوونه‌دات .\nهه‌ر بۆیه په‌یامه‌که ، له دایکبون و مردنیشی له یه‌ک کاتدایه . ده‌سه‌ڵاتی سه‌ربازی و ئابوری دووانه‌یه‌کن له‌ڕێگه‌یه‌وه ده‌توانیت ده‌ست به‌سه‌ر هه‌موو جوومگه‌کانی تری ده‌وڵه‌ت و حوکومه‌تدا بگریت . ئه‌گه‌ر تۆزێک چاو کراوه بین ، هێزه‌کانی 70 ، 80 ی یه‌کێتی و پارتی ، دوو ده‌زگای دژه‌تیرۆروو ، دوو ده‌زگای ئاسایش ، دوو ده‌زگای هه‌واڵگری پاراستن و زانیاری له پێناوی چیدایه ؟! ئه‌مانه‌ش وایکردووه ده‌ستیان به‌سه‌ر ته‌واوی جومگه‌ی ئابوریشدا بگرن . له‌م ڕێگه‌یه‌شه‌وه خێزان و چینێکی ئۆلیگارشی له هه‌رێمدا پێکهێناوه . که به هه‌وه‌سی خۆیان ، له پێناوی مانه‌وه‌یاندا ، په‌یوه‌ندی هه‌رێمایه‌تی جیاواز جیاواز ، ، له‌گه‌ڵ ده‌وڵه‌تانی ناوچه‌که‌دا ده‌به‌ستن .\nهه‌موو هێزه‌کان له‌ژێر هه‌ژموون و فرمانی دوو پارته‌که‌ی هه‌رێمدایه ، به‌پێی ئه‌جندای سیاسه‌ت و بڕیاروو ویستی خۆیان ، هه‌ڵسووکه‌وتی پێده‌که‌ن . هه‌ر بۆیه هه‌ر حکومه‌ت و ده‌سه‌ڵاتێک له هه‌رێمدا ، ناتوانێت ، کاریگه‌ری یاسایی و جێبه‌جێکردنی له ده‌سه‌ڵاتدا هه‌بێت ، ئه‌گه‌ر دوانه هێزی ئابووری و سه‌ربازی له ده‌زگایه‌کی تایبه‌تی نیشتمانی ڕێکخراودا ڕێکنه‌خرێن . کۆمه‌ڵێک حیزب و داموده‌زگای به‌ناو ڕێکخراوی مه‌ده‌نی و پیشه‌یی ، له‌ده‌وری خۆیان کۆکردوه‌ته‌وه ، گوایه هه‌رێم بڕوای به فره حیزبی هه‌یه ، له‌م هه‌رێمه پرۆسیسی دێموکراسی ده‌کرێت . ئه‌مانه هه‌موویان جارێک قسه‌وو باسی توند ده‌که‌ن به‌رامبه‌ر به‌ده‌سه‌ڵات ، له شه‌و ڕۆژێکی دواتردا ده‌ستخۆشی په‌یامه‌کان ده‌که‌ن و به هه‌وڵێکی جدیی ئه‌چوێنن . ئه‌مانه هه‌موویان شه‌ریکه به‌ش و تاڵان و بڕۆکارن له‌م ووڵاته ، بێ پێناسه‌دا،پاشکۆو مشه‌خۆرن به‌پێی سه‌نگ و قورساییان ، دزانی سه‌رچاوه ئابورییه‌کانن . کارێکی خراپیان کردوه‌ته سه‌ر ده‌رکه‌وتن و سه‌ر هه‌ڵدانی ڕه‌وت و بزوتنه‌وه‌ی پێشکه‌وتنخواز له‌م ناوچه‌یه‌دا . ئه‌مه‌ش به‌هۆی ئه‌و دابه‌ش کردنه‌ی کۆمه‌ڵ به‌سه‌ر چه‌ند بیرو بۆچونی کۆنه‌په‌رست وخێڵه‌کیانه .


دوو گەنج لە هاوینەهەواری جوندیان کوژران\nپۆلیس زانیاریی دەدات\n2021.09.11 - 11:29\nپۆلیسی سۆران ئاشکرای کرد، درەنگانێکی شەو لە ناحیەی جوندیانی سەر بە قەزای ڕەواندوز دوو گەنج بە دەستڕێژی گولـلە کوژران، هەرچەندە کێشەکە کۆمەڵایەتی بووە بەڵام یەکێک لە کوژراوەکان تەنها هاوڕێی ئەوی تریان بووە و پەیوەندی بە بابەتەکەوە نەبووە.\nکاژێر 00:30 خولەکی 11-9-2021 لە جوندیانی سەر بە قەزای رواندز، دوو گەنج بە دەستڕێژی گوللە کوژران کوژراوەکان تەمەنیان 26 و 28ساڵە.\nشەماڵ دێواری، وتەبێژی پۆلیسی سۆران لە لێدوانێکدا بۆ "ناس کورد" ئاشکرای کرد، ڕووداوەکە کاتژمێر 00:30 خولەکی شەممە، 11ی ئەیلولی 2021 ڕووداوە، "دوو گەنجەکە (26 ساڵ و 28 ساڵ) خەڵکی گوندی گەرەوانی رواندزن و لەناو گەراجی هاوینەهەواری جوندیانەوە تەقەیان لێکراوە و کوژراون".\nشەماڵ دێواری ئاشکراشی کرد، "ڕووداوەکە کێشەی کۆمەڵایەتی بووە، چونکە بکوژ و کوژراو خزمی یەکدین. بەڵام یەکێک لە کوژراوەکان ھیچ پەیوەندییەکی بە کێشە کۆمەڵایەتییەکەوە نەبووە و تەنھا برادەری کوژراوەکەی دیکە بووە و هاتووەتە لای وەک هاورێ".\nجەختی کردەکە کە هێشتا لێکۆڵینەوەکان بەردەوامن.\n2021.09.24 - 10:00\n2021.09.25 - 17:38\nپۆلیس ئەو دوو گەنجەی دەستگیرکرد کە بە زەبری چەک پارە و مۆبایلیان لە خەڵک سەندووە\n2021.09.14 - 13:34\nدوو گەنج لە ئاوی بەنداوی سماقوڵیدا خنکان\n2021.09.03 - 13:46\n2021.09.25 - 23:44


نووسه‌ری بابه‌ت:twana gardi دواترین وه‌لام: john_sevar ژماره‌ی وه‌لامه‌كان:1 جاری بینراو:155 كات:10-11-2019\n07-01-2015, 01:07 AM (دواین ده‌ستكاری له لایه‌ن: 07-02-2015, 06:18 PM AnGrY MaN.)\nئەپڵ ڤێرشنی نوێی iOS 8.4ی بڵاو کردەوە کە تێیدا ئەپڵ میوزیکی تیایە. ئەپڵ میوزیک خزمەت گوزاریەکی ئەپڵە کە لە ڕێیەوە دەتوانی گوێ لە هەموو میوزیکەکانی نێو ئایتیونس بگریت بە برێکی دیاری کراو بۆ هەرمانگێ. ئەمجۆرە خزمەت گوزاریە پێیدەوترێت ستریمینگ سێرڤس و نموونە سەرکەوتوەکانی ئەم سێرڤسە لە ئێستادا بریتین لە سپۆتیفای, تایدال وە ئەنغامی لە رۆژهەڵاتی ناوەراست. ئەوەی ئەپڵ میوزیک جیادەکاتەوە لەوانی تر ئەوەیە کە رادیۆی راستەوخۆی تیایە لەسەرناسەرسی جیهان وەک یەکە بەناوی بیتس ١, خزمەتگوزاری کنێکتی تیایە کە دەتوانی ئاگاداری دواین چالاکی هونەرمەندان بیت وەک بیهایند زە سینس و پارچە میوزیکی تایبەت. وە بەشێکی تیایە بەناوی فۆر یو, کە لەلایەن مرۆڤەوە باشترین میوزیک بۆ ئارەزووی تۆ دارێژراوە, بە مانایەکی تر ئەو میوزیکانەن کە تۆ لەوانەیە ئارەزوویان بکەیت. هەرچی خزمەتگوزاریەکانی ترە لەلایەن کۆمپویتەرەوە دادەرێژرێت.\nلە رووی نرخەوە ١٠ دۆلارە بۆ مانگێک, یان ١٥ دۆلار بۆ ٦ کەس لە خێزانێ. گەر تۆ هاوڕێت هەبێت کە بیاونەوێ سوود لەمە وەرگرن دەتوان پلانی خێزان هەڵبژێرن و ئەو وەخت هەر یەک لە ئێوە تەنها ٢.٥ دۆلار دەدات مانگی.\nبۆ چالاک کردنی ئەپڵ میوزیک, نوێترین IOS داگرە و سەیری ئەم ڤیدیۆیە بکە بۆ رێکخستنی.\nهەر پرسیارێکتان هەبوو ئاگەدارم کەنەوە\nدەست خۆش بێت ، بژیت\nدةستة كانو خؤش\nدەستت خۆشبێت سەركەوتوبیت\nApple id بالانسى Araz kurd12 0 110 07-24-2019, 04:23 AM\napple id aram1991 1 946 03-23-2018, 03:26 AM\nچۆنێتی دروست کردنی Apple ID لە iOS 10 Mashxal best 1 1،179 09-21-2017, 02:53 AM\nكێ داوای ئەپلاید apple id دەكات من ھی خوم دیاری دەدەمێ reving 7 3،042 09-03-2017, 11:49 PM\nتكايه يارمةتي apple idم سوتاوة جؤن بيهينمةوةً تكاية يارمةتيم بدةن hunar444 2 958 08-04-2017, 06:38 PM\nهەر کێشەیەک هەیە لە دروستکرنی Apple ID وەرە ئێرە Mahamad Slimany 32 24،410 03-23-2017, 05:43 PM\nره شكردنه وه ى apple ID به بئ زانينى باسويرد BlaCk ErroR 7 2،542 01-22-2017, 07:59 AM\nپێشبڕكێ 10 Apple ID دیاری بۆ 10 ئه‌ندامی یه‌كه‌م جاربنوسن ibo kirkuki 18 4،035 11-29-2016, 02:42 AM\nئەنبۆکس کردنی Apple Watch بۆ یەکەم جار بە کوردی AnGrY MaN 17 9،556 09-02-2016, 06:07 PM\nدروست کردنی Apple ID بێ کێشە 2016 کــیـانـوش 10 5،144 07-11-2016, 04:29 PM


نۆکیا و هەنگاوێک بەرەو هەستانەوە | kurditgroup\nنۆکیا و هەنگاوێک بەرەو هەستانەوە\nکۆمپانیای نۆکیای فینلەندی لەدوای ئەو هاوپەیمانییەی کە لەگەڵ مایکرۆسۆفت بەستی، رۆژ لەدوای ڕۆژ بازاڕی ڕووی لە نوشستی کرد و زیانێکی یەکجار گەورە بە کۆمپانیاکە و خاوەن پشکەکانی کەوتن، بەڵام بەپیی ئەنجامە بەهێزەکانی ئەم دواییانە، پێدەچێت کۆمپانیاکە بەرەو ئاراستەیەکی ڕاست هەنگاوبنێت.\nپشکەکانی نۆکیا بەڕیژەی ١٨% بەرزبۆوە لەدوای ڕاگەیاندنی ژمێریاری چارەکی چوارەم، پێدەچێت پلانەکانی بەرێوەبەری جیبەجێکار Stephen Elop بە رەو ئاراستەیەکی ڕاست بێت.\nلەمانگی ئۆکتۆبەردا کۆمپانیاکە بازاڕی بەڕیژەی ١٠% دابەزی، بەڵام بەرزبوونەوەی ڕێژەی فرۆشی تەلەفۆنی Lumia کاریگەریەکی باشی لەسەر ڕێژەی فرۆشی نۆکیا هەیە و ئەم تەلەفۆنە ئومێدبەخشە بە خاوەن پشکەکانی نۆکـــیا.\nنۆکیا لەچارەکی چوارەمدا ٤،٤ ملیۆن تەلەفۆنی Lumia فرۆشتووە، بەڵام لەچارەکی پێشوودا ٢،٩ ملیۆنی فرۆشتبوو، بەگشتی نۆکیا ٨٦ ملیۆن تەلەفۆنی فرۆشتووە لەم چارەکەدا.\nجێگەی ئاماژەپیکردنە نۆکیا ٤،٤ ملیار یۆرۆ زیانی بەرکەوت لەگەڵ کەمردنەوەی ٢٠٠ هەزار کارمەندو دەیان مەلبەندی پێشخەران لەو کاتەی کە کۆمپانیاکە گڕیبەستی لەگەل مایکرۆسۆفت بەست بۆ بەکارهێنانی ویندۆز فەون لە تەلەفۆنەکانی نۆکیا، بەڵام ئەنجامەکانی ئەم چارەکەی ئاماژە بە هەستانەوە و گەشەکردنی کۆمپانیاکە دەکەن.\n1 / AraQadir\nدەستخۆش بۆ ئەم هەواڵە.\nلەو بڕوایەیا نیم نۆکیا بەم شێوەیە بتوانێ هەستێتەوە. فرۆشی زۆری ئەم چارەکەی بەبۆنەی پشووەکانی کۆتایی ساڵەوە بووە. بۆ نموونە ئەیبینین لە سێ مانگی یەکەمی ئەمساڵدا هەر وەکو پێشتری لێدێتەوە.\nهەڵدەسێتەوە بە خەت!\nئەمجارەیان مایە سەرقازانجی خواردووە، بەراورد بە ملیۆنەها تەنها بۆ بانگەشە هیچ نییە بۆ ئەم فرۆشە کە بەم حاڵەتەوەش نزمترین ئاستی بازاڕە لە دوای یەکەکانی بلاکبێریەوە. وەکو ئارا فەرمووی دروستە، هەموو ساڵ کاڵاکان بەبێ شوومار زۆر دەبن لەم دەمەدا، نەک لەبەر جۆرایەتی و هەنگاوی باش.\nئاسان نیە هەستانەوەی کۆمپانیەکی وا زەبەلاح چونکە رکەبەرەکانی رۆژ بەرۆژ ڕوو لە زیاد بوون دەکەن بۆ نمونە ئەوەapple, samsung ، htc , sony ,\nلەم دوایەدا huawei ، lenovo\nوە هۆکارێکی تری ئەوەیە نۆکیا هێشتا وازی لەو ستایڵە کۆنەی تەلەفۆن نەهێناوە ، گۆڕان کاری ناکات لە شێوەی جوانی دەرەوەی تەلەفۆنەکانی\nبه ڕای من وا پێدەچوو که کاتێ تەکنۆلۆژی موبایل هەروا ساکار بوو نۆکیا کەڵی مەیدان بوو بەڵام به گەشه سەندنی ئەم تەکنۆلۆژیایه توانای نۆکیاش دابەزی. بۆ نموونه مۆبایلی ن٧٣ له باشترین ئەزموونەکانی نۆکیا دەژمێردرێ بەڵام له خراپترینیشیان دەکرێ باس له n95 بکرێ. هەر له وڵاتی فینلانددا بەشی هەره زۆری n95 پاش کڕینی له لایان کریارەوه، بۆ فرۆشیار گەڕاندرایەوه. له شوێنێکی وەک فینلاند که وەک خودا کالای ناوخۆی وڵات هەروەک نۆکیا و ماری‌مێککۆ دەپرستن به دوای ئەم ئەزموونه نەباشەدا ئیتر فینلاندی قیافەی به نۆکیاوه نەدەگرت. مۆبایلی ن٩٥ تایبەتمەندی باشی وەک هەڵگرتنەوەی ڤیدیۆ و چاو لێکردنی ڤیدیۆ له یوتیوبەوەی بۆ دانرابوو بەڵام هەرگیز نەکرا به ڕێک و پێکی ئەم ئەرکانەێ هەلسووڕێنێ. ئەوانەی که باسم کردن لەسەر ئەزموونی کەسی خۆمەوه بوون. بڕوا ناکەم ئیتر بەم ئاسانیانه بمهەوێ نۆکیا بکڕم. ڕادەی ٤٨٠یوڕۆ بدەی به n95 بەڵام هەرگیز به ڕێکی کار نەکات، ئەزموونێک نییه که بەم ئاسانییه به بیر بچێتەوه!\nهەرئەوەش بووه هۆی ئەوەی که پەنای برده بەر مایکرۆسۆفتەوه تا له خنکان دەربازی بێ. بەڵام ئایا ئەمەش دەتوانێ بەڕاستی دەربازی بکا، که دیاره داهاتوو دەریدەخا. دەبینین که ئێستا نۆکیا چالاکی وەک تەنەلۆژیای g4ی بەکار دەهێنێ که هەندێ کەس بایەخ بۆ بەم تایبەتمەندییه دادەنێن.\nسوپاس هاوڕێیان بۆ بەشداریەکانتان!\nپێموایە هۆکاری شکستی نۆکیا تەنیا دیزاین و ڕەقەواڵە نیییە، بەڵکو سیستەمی کارپێکردنەکەیەتی کە ویندۆز فەون٧ ، ئەگەر ئەندرۆید بوایە دڵنیام بەو شێوەیە دانەئەڕووخا، هەموو کۆمپانیایەک ئەگەر گوێ لە ڕەخنەو ئارەزوی بەکارهێنەرانی بگرێت، دەتوانێت گۆشەیەکی بازاڕ بۆ خۆی داگیربکات.\nئەمڕۆ سەرۆکی نۆکیا بۆ[url=http://economia.elpais.com/economia/2013/01/04/actualidad/1357311412_694701.html] ڕۆژنامەیەکی ئسپانی[/url] وتی، لە ٢٠١٤ تەلەفۆنیک بەسیستەمی ئەندۆیدەوە بەرهەم دەهێنن و گرنگی زیاتر ئەدەن بە HTML5.\nهەستانەوە زەحمەت نیە، خۆ چی دروست بکرێت خەڵک بە ملیۆنەها دەیکڕن، نۆکیا هێشتا نازناوێکی بەهێزی هەیە، بەدووری نازانم فرۆشی بەرزببێتەوە. کاک زەندی داخستنی بەشەکانی لە ئەوروپا دەگەڕێتەوە بۆ بڕیاری پێش گرێبەستی مایکرۆسۆفت.\n8 / Danamustafa\nئۆباڵی شکستی نۆکیا لە ئەستۆی مایکرۆسۆفتدایە، ویندۆس فۆن پرۆژەیەکی سەرنەکەوتووی مایکرۆسۆفتە، زەرەرێکی گەورەی بە ناوو و ناوبانگی نۆکیا گەیاند. منیش هاوڕام لەگەڵ تۆدا کاک زەندی، ئەگەر نۆکیا سیستمی ئاندرۆیدی لەسەر بووایە بەو شێوەیە لێی نە ئەقەوما.


چۆن خۆمان لە بۆنی سیر رزگار بکەین\n2017-09-10 [10:38 AM]\nمرۆڤ ئامانجە بۆ تووشبوون بە زۆربەی نەخۆشییەکان، بەڵام ئەگەر خۆمان بپارێزین و سیستمێکی خۆراکی چاکمان ھەبێ، ئەوا تووشی کەمترین کێشەی تەندروستی دەبین، سیر یەکێکە لەو خۆراک و ھاوکات دەرمانە کە زۆر پێویست و گرنگە بۆ جەستە و چارەسەری زۆرێک لە نەخۆشییەکانیش دەکات، بەڵام بەھۆی بۆنەکەیەوە خەڵکی بەرێژەیەکی زۆر ھۆگری نەبوون.\nپێویستە رۆژانە بە لایەنی کەمەوە دەنکە سیرێک بخۆن، بەڵام ئەگەر لەبەر بۆنەکەی ناتوانن و ناتانەوێ سیر بخۆن، ئەوا رێگەیەکی بەھێز و سروشتیتان پێ دەڵێین، ئەوکات ئێوەیش دەتوانن سیر بخۆن، بەبێ ئەوەی بە بۆنەکەی خۆتان و دەوروبەرتان بێزار بکەن.\nھەرگیز ئەو جۆرە سیرانەیش کە لە دەرمانخانەکاندا ھەیە و بێ بۆنن، ھێندەی سیری ئاسایی سوودبەخش نین، کەوایە بەم رێگەیە خۆتان بۆنی سیر بەشێوەیەکی سروشتی مەھێڵن و ئینجا بیخۆن بەبێ ئەوەی بۆنەکەی نیگەرانتان بکات.\nچۆنیەتیی نەھێشتنی بۆنی سیر\nیەکەم: بڕێک لە سیر، ئەوەندەی خۆت دەتەوێ.\nسێیەم: زەیتی زەیتوون.\nچوارەم: کاغەزی ئەلەمنیۆم.\nدەنکە سیرەکان لەت بکەن، پاشان زبدەی بە سەردا بکەن و ئینجا زەیتی زەیتوونی پێدا بکەن، لە کاغەزێکی ئەلەمنیۆم بە جوانی بیپێچن و بیخەنە فڕنەوە با ٣٠ تا ٤٠ خولەک لە نێو فڕن بمێنێتەوە، دوای دەرھێنانی جۆرە کرێمێکی لێ دەردەچێت کە زۆر بە سوود و گرنگە بۆ تەندروستی مرۆڤ.


تاوانێکی نەبەخشراو، وڵامێکی بەجێ، دو پێشمەرگەی تەسلیمی دیموکڕات و کۆمەڵە پێکەوە (چ) تاوانێکیان ئەنجام دا ؟، سەید ئەحمەد حوسێنی – PMNews\nو سەرقاڵی کاری ڕۆژانە و دابینکردنی بژیوی ژیانیان دەبوون و پشتیان لەو زەحمەتە نەدەکرد کە ساڵانێک لە پێناو گەلەکەیان کێشابوویان، بە دەگمەن کەسانێک هەڵدەکەوتن لە پێناو قازانجی مادی دەکەوتنە داوی ڕژیم لە پێناو پوڵ و پارە دەستیان بۆ هەر کارێکی دژی گەلی دەبرد.\nلە ئاوایی بەلەجەر دوو کۆنە پێشمەرگەی کومەڵە و دێموکڕات بەناوەکانی حەمە و عوسمان ڕیزی حیزبەکانیان چێ دەهێڵن و خۆیان تەسلیمی ڕژیم دەکەنەوە، ماوەیەک ژیانی ئاسایی تێپەڕ دەکەن و سەرقاڵی کاری ڕۆژانەی خۆیان دەبن. دواتر لە گەڵ ئەفرادی ئیدارەی ئیتلاعاتی ڕژیم لە شاری سەقز بۆ کاری هێنان و بردنی کەل و پەلی قاچاخ پەیوەندی دەگرن و دەبنە هاوکار و گوێڕایەڵ بۆ بەڕێوەبردنی ئەو ئەرکانەی بۆیان دیاری دەکەن لە کۆکردنەوەی خەبەر و جاسوسی کردن لە سەر خەلكانی دەور و بەریانەوە دەست پێدەکەن دواتر بە موتوڕ دەکەونە گەڕان بە شوێنی دور و نزیک دا. زۆر جار خەڵکی ئەو شوێنانەی پێشمەرگەی بۆ دەچوون ئاگاداریان دەکردین کە عوسمان و حەمە هاتوون و لە پێ و شوێنی پێشمەرگەیان پرسیوە، لە درێژەی تێوەگلان لە خەیانەت و خۆفرۆشی دا ڕایەڵەی گەڕانیان بەرینتر کرد . دەست بردن بۆ هەر جەنایەتێکیان کردە پیشەی خۆیان، بۆ چاوترسێن کردن و تۆقاندنی خەڵک لە هاوکاری پێشمەرگەکان و هەروەها هاتنیان بۆ ڕیزی پێشمەرگە کەوتنە وێزەی کەس و کاری پێشمەرگەکان بێ حورمەتی پێ کردنیان. جارێکیان باوکی حەمەی گوڵ پەسەندی پێشمەرگەی مەڵبەندی دوو دەگرن زۆریان بێ حورمەتی پێکردبوو بە تکا و ڕجای مەلا و خەڵکی ئاوایی وازیان لێ دێنن.\nبەو کارانەش واز ناھێنن دەچنە موچە و لەوەڕگەیەک لە خوار ئاوایی ئایچی کە باوکی شەھید عەباسی ئەردەڵان خاوەنی دەبێ . ئەویش برای شەھیدێکی حیزب کرێکاری دەبێ بە نێوی.(م – ک) لەو شوێنە کاری دروونی وێنجە و گیا و گژ دبێ. لە بەر ھەژاری و نەداری خێزانەکەشی لە گەڵ خۆی دەباتە کار و بۆ دابین کردنی بژیوی ژیانیان پێکەوە کار دەکەن.\nحەمە و عوسمان بۆ ئەتکردنی بنەماڵەی شەھید و چاوترسێن کردنی کەس و کاری پێشمەرگەکان پشت ئەستوور بە ئیدارەی ئیتلاعاتی ڕژیم دەچنە ئەو شوێنە (م.ک) و خێزانەکەی لەوێ خەریکی کار کردن دەبن، زۆر بێشەرمانە و بە دوور لە ھەموو ویژدانێک دەست و لاقی (م.ک)دەبەستن و تەجاوەز بە خێزانەکەی دەکەن. ئەو کردەوە دزێوە دەنگێکی زۆری لە نێو خەڵک دا دایەوە، لە لایەک بە داخ بوون لەو کردەوە دزێو و قیزەونە.لە لایەکی دیکە چاوەڕوانی لە ھەڵوێستی حیزب بە رانبەر ئەو جەنایەتە.\nبنەماڵەی شەھیدەکەمان لە نزیکەوە دەناسی کوڕە شەھیدەکەیان لە ھاوڕێ نزیک و هەرە بەتواناکانمان بوو دوای ئەوکارەساتە باوکی هات بۆ لامان و دەستی کردوە ملم و بە ئاگاداری (خ. ش) و (ڕ . س) پێی وتم ئەحمەدێکم شەھید بووە، ئەحمەدێکم ماوە.دەبێ حیزب تۆڵەم بسێنێ، لە پەیامەکەی باش تێگەیشتم ناوی حەمە و عوسمانی خۆفرۆش و کردەوە دزێوەکانیانمان بە وڕدی نووسی بۆ دەفتەری سیاسی و داوای حوکمی قورسمان بۆ کردن.\nساڵێک دواتر بڕیاری حیزبمان بۆ ھاتەوە، کەوتینە گەڕان بە دوای زانیاری لە سەر شوێن و جێگا و ڕێگایان. لە بەفرانباری ساڵی ١٣٧٣ تەسلیمیەکەی کۆمەڵە، حەمە لە شەڕێک دا لە ئاوایی تایربوغدەی سەقز بەدەستی پێشمەرگەکانی مەڵبەندی دوو کوژرا و کەلاکی لە مەیدانی شەڕ بە جێما. کاری حەمە تەواو بوو و بە سزای خۆی گەیەندرا.\nبەڵام عوسمان مابوو دوای کوژرانی حەمە بڕێک یەک چاو ببوینەوە ھەموو ھەوڵی خۆمان خستە گەر عوسمانیش بە سزای خۆی بگات. عوسمان و بنەماڵەکەیمان باش دەناسی. خەبەڕمان بۆ نارد بێتە لامان پاکانە بکات گەر پاساوێکی بۆ کردەوەکەی هەیە و دەیەوێ نەکوژرێ، وڵامی نەداینەوە. گیرمان نەدەکەوت. ھەڵکەوتویی ئاوایی بەلەجەڕیش جۆرێک بوو مەجبور نەبوایەی بۆ چوون نەدەبوو. ڕێکەوتی ٢٧/٤/١٣٧٥ لە گەڵ ھێزی ئاربابای بانە چووینە شیو و دۆڵ و دەڕەکانی دەشتی دارێ کە نزیکە لە گوندی بەلەجەڕ. بە ڕۆژ نەبوایە عوسمان بە شەو نەدەگیرا . وتمان دەرفەتێکی باشە کە ھیزی بانەشمان لە گەڵە بە ڕۆژی ڕوناک خۆ بکەین بە ئاواییی دا بەشکم عوسمان سەردانی ماڵی کردبێت.\nبەرنامەمان دانا. دەستەیەک پێشمەرگە بۆ نزیک جادەی سەقز – بانە و چاوەدێری ڕێگەی سەرەکی. تیمێک پێکهاتوو لەم کەسانە (عەباس نامی بەرپرسی تیم- خالید شێخ ئەحمەدی- حامید عەبدەوی (قەناسە) حسەین شەریفی(سوور) بۆ پێ و شوێن هەڵگرتنی عوسمان) .\nنزیک عەسرو ئێوارە بە دەم خۆرەوە بەرەو ئاوایی بەلەجەڕ ڕێکەوتین. خەڵکی ئەو موچانە هەر پێیان وابوو گروهی زەربەتی ڕژیمین شکیان بۆ پێشمەرگە نەدەچوو بە ڕۆژی ڕوناک بەرەو ئەو شوێنە بڕۆین، پێشمەرگەکانی پێشڕەو گەیشتنە سەر جادەی ئاسفاڵت و ڕێگەی سەرەکی سەقز – بانەیان خستە ژێر کۆنتڕۆڵی خۆیان.\nتیمەکە دەست بەکاربوون ماڵی عوسمان دەدۆزنەوە و خۆ دەکەن بە ماڵ دا. دەبینن کەسێک خەریکی نان خواردنە. ئەڵێن کارمان بە عوسمانە تۆ ئەوی ئەڵێ نا، ژنەکەی دێتە جواب و دەڵێ ئەمە هێوەرمە، عوسمان لە ماڵ نیە، پاشان حامید قەناسە دەچێتە ژوور و عوسمان دەناسێتەوە و دەیگرن، ژنەکەی نازانێ پێشمەرگەن دەڵی تەلەفوون بۆ حاجی عومەر دەکەم و شکایەتتان لێ دەکەم (فەرماندەی جاشەکانی میرەدێ)، خالید پێی ئەڵێ نا تەلەفوون بۆ …. ناوی من دێنێ بکە ئێمە پێشمەرگەی دیموکڕاتین). بۆ شەو لە گەڵ چەند هاوڕیێەک چووینە ماڵی حاجی مەمەند ئاغا و برا گەورەکەی عوسمان مان بانگ کرد. بە حوزوری ئەو کەسانەی لەوێ بوون پێم وت عوسمان ھەر چی بە دژی حیزب کردویە وەک گوزارش دان و بە دوادا گەڕان ئەوا بەخشیمان، بەڵام لە سەر ئەو تەجاوەزە ئابەو شێوە بێشەرمانە ھیچمان لە دەست نایە جگە لە جێبەجێ کردنی بڕیاڕێک کە حیزب لە سەری دەیدات. دایکی ھات وتی ملوێنێک ئەدەم مەیکوژن. وڵامی ئەرێنی وەرنەگرت. ڕۆژێک دوای گیرانی واتە ٢٨/٤/١٣٧٥ بڕیاری حیزبی لە سەر جێبەجێ کرا و بە سزا گەیشت.\nسپای پاسدارانی سەقز بە کەبکەبەو دەبدەبە ھەرا و هوریای لێ سازکرد و بە شەھیدی ڕێگەی ئیسلامیان لە قەڵەم داو لە ناشتنەکەی دا قسەیان لە سەر کرد. خەبەرەکە لە ناوچە بە باشی دەنگی دایەوە، خەڵکی ناوچە بە گشتی و بنەماڵەی شەھید و پێشمەرگەکان بە تایبەت پێی خۆشحاڵ بوون.کوژرانی ئەو دوو مۆرەی ڕژیم بووە دەرسی عیبرەت بۆ هەموو بەکرێگیراوانی ڕژیم لەو ناوچە کە بزانن ! * هێندێ پرس هەن کە حیزبی دیموکڕات هەرگیز لێان خۆش نابێ! جا زوو یا درەنگ *


دانیشتوانی پارێزگای ئەلبورزی ئێران کۆدەبنەوە بۆ ناشتنی ئەندامێکی لیوای فاتمیون کە لە حەلەبی سوریا کوژرا لە 18ی ئابی 2016. [عارف فەتحیئەکبەری / ئاژانسی هەواڵی میهر]\nئەفغانستان ناڕەزایی دەردەبڕێت بەرامبەر ئێران دوای ئەوەی هەفتەی پێشوو چەند راپۆرتێك دەرکەوتن کە سوپای پاسدارانی ئێران تۆمەتباردەکەن بە ناردنی منداڵانی کۆچبەر و پەنابەری ئەفغانی بۆ شەڕکردن لە سوریا.\nرێکخراوی چاودێری مافی مرۆڤ 1ی تشرینی یەکەم رایگەیاند لێکۆڵینەوەیەك لە وێنەی گۆڕی گۆڕستانەکانی ئێران کە چەکدارانی سورییان تێدانێژراوە هەشت منداڵی ئەفغانی دەردەخات کە دیارە شەڕیان کردووە و كوژراون.\nمیدیای ئێرانی هەواڵی لانیکەم شەش منداڵی دیکەی بڵاوکردەوە کە دەوترێت لە شەڕی سوریادا کوژراون لەلیوای فاتمیون، كه گروپێکی بەکرێگیراوی شیعەی ئەفغانین شانبەشانی هێزەکانی حکومەت لە سوریادا شەڕدەکەن.\nرێکخراوەکە رایگەیاند "منداڵانی ئەفغانی، ته‌نانه‌ت له تەمەنی 14 ساڵاندا شەڕیانکردووە لە فیرقەی فاتمیون" و ئاماژەیکرد بەوەی "راکێشانی منداڵان لەخوار تەمەنی 15 ساڵانه‌وه بۆ بەشداریکردن لە کردەی دوژمنکاریدا تاوانی جەنگە".\nدیمەنی گۆڕستانی ئەندامانی لیوای فاتمیون لە پارێزگای ئەلبورز، ئێران، لە وێنەیەکی بێ بەرواردا. [عارف فەتحیئەکبەری / ئاژانسی هەواڵی میهر]\nپرسەیەك لە تاران گێڕدرا بۆ چەکدارێكی لیوای فاتمیون کە لە سوریا کوژرا، لەم وێنە بێ بەروارەدا. [خاوەندارێتی وێنە: شیار تورکۆ]\nئێران پەنابەران ده‌نێرێته شه‌ڕ\nبەگوێرەی شەکیب موستەغنی، وتەبێژی وەزارەتی دەرەوەی ئەفغانستان، هەواڵه ناوخۆییه‌كان و سەرچاوە فەرمییه‌كان هەوڵه‌كانی ئێرانیان پشتڕاستکردۆتەوە بۆ راکێشان و ناردنی پەنابەرانی ئەفغانی بۆ شەڕ لە سوریا.\nموستەغنی بە سەلام تایمزی وت: "بەداخەوە، پەنابەرانی ئەفغانی لە وڵاتانی خانەخوێ، لەنێویاندا ئێران، بە چەندین رێگە راکێشراون و هاندراون، له‌وانه لەڕێی فشار و هه‌ڵخەڵەتاندنەوە، تا جۆرێك لە چالاکی ئەنجامبدەن کە دژی یاسای نێودەوڵەتییە."\nحەبیبوڵا محەمەدی، 28 ساڵ، خه‌ڵكی ئه‌فغانستان، کە ساڵێك لەمەوبەر لە ئێرانەوە گەڕایەوە بۆ ئەفغانستان وتی ئێران ئەفغانیەکان لەڕێی هاندەری پارە و یاساییەوە رادەکێشێت.\nدەوترێت سوپای پاسداران نزیکەی 500 دۆلاری مانگانەیان پێدەدات و بەڵگەنامەی نیشتەجێبوونیش دەدات بە ئەندامانی خێزانی چەکدارە کوژراوەکان لە سوریا.\nمحەمەد بە سەلام تایمزی وت: "سەرەتا بەهۆی جەنگ و نەبوونی ئاسایش و بێکارییەوە [لە ئەفغانستانەوە] رۆیشتم بۆ ئێران، بەڵام نەمویست بچم بۆ شەڕ لە سوریا، بۆیە لە ئێرانەوە گەڕامەوە بۆ وڵاتەکەم."\nمحەمەد وتی خاوەنکارەکەی لە کۆمپانیایەکی پیشەسازی بە کارمەندانی دامەزراندنی سوپای پاسدارانی ناساندووە تا بتوانێت لە سوریا شەڕبکات. وتی بەوە قایلنەبووە و بە نهێنی گەڕاوەتەوە بۆ ئەفغانستان.\nژمارەیەك هاوڵاتی ئەفغانی کە پێشتر لە ئێران دەژیان هەمان شت پشتڕاستدەکەنەوە.\nخوێندکاری دکتۆرا لە زانکۆی قاهیرە، شیار تورکۆ، کە توێژینەوە دەربارەی دارایی پاسداران دەکات وتی: "بەشداریی ئێران لە راکێشانی چەکدارە ئەفغانییەکان گومانی تێدانەماوە چونكە بە وێنە و ڤیدیۆ و سەرچاوەی باوەڕپێکراو سەلمێنراوە."\nوتی زۆرینەی ئەو ئەفغانیانەی لە ریزەکانی لیوای فاتمیوندان لە خێڵی هه‌زارەی ئەفغانییەوە هاتوون -- کە ئەندامانی كه‌وتنه‌به‌ر هێرشه تائیفییه‌كانی تالیبان.\nوتیشی پاسداران بە هەزاران لەم خێڵەکییانەی پێگەیشتووە و لە کەمپی پەنابەراندا جێیکردووەنتەوە لەسەر سنوری ئێران-ئەفغانستان.\nتورکۆ وتی: "ئەمڕۆ ژمارەیان لانیکەم لە دوو ملیۆن پەنابەر زیاترە."\nوتیشی رژێمی ئێران دۆخی کارەساتباری خێڵەکە دەقۆزێتەوە بۆ هاندانیان بۆ پەیوەندیکردن بە شەڕی سوریاوە شانبەشانی گروپەکانی سەر بە پاسداران، وتیشی خۆبەخشان بە بەڵێنی کارتی نیشتەجێبوونی ئێرانی راکێشراون.\nوتەبێژی کۆمسیۆنی سەربەخۆی مافی مرۆڤی ئەفغانی، بیلال سادقی، وتی دامەزراندنی پەنابەری منداڵ بۆ بەشداریکردن لە شەڕدا پێشێلکاریی رێککەوتن و جاڕنامەکانی مافی مرۆڤە.\nسادقی بە سەلام تایمزی وت بابەتی مافی ئاوارەکان دەبێت لەلایەن وڵاتانی خانەخوێوە، بەتایبەتی ئێران، رێزلێگیراو بێت و منداڵان نابێت بەکاربهێنرێن لە جەنگ و سیاسەتدا.\nوتی حکومەتی ئەفغانی دەبێت "هەموو هاوڵاتیان بپارێزێت، جا منداڵ بن یان پێگەیشتوو، نابێت رێ بە هیچ کەس و حکومەتێك بدات پێشێلکاری مافی هاوڵاتیانی ئەفغانی بکات".\nراوێژکاری وەزارەتی کۆچ و کۆچبەرانی ئەفغانی، حەفیزوڵا میاخیل، وتی هەر وڵاتێك پەنابەر و منداڵانی ئەفغانی بەکاربهێنێت بۆ ئامانجی سیاسی و ئەمنی ئەوە پێشێلکارییەکی نایاسایی و بێپاساوی مافی پەنابەران دەکات.\nمیاخیل بە سەلام تایمزی وت: "داوا لە وڵاتانی خانەخوێ دەکەین لە دیدگایەکی مرۆییەوە لە دیاردەی کۆچبەری بکۆڵنەوە و بابەتی کۆچبەران جیابکەنەوە لە هەر بابەتێکی سیاسی و ئەمنی."\nخوێندکاری رۆژنامەوانی لە زانکۆیەکی ئەهلی کابوڵ، رەحیموڵا میرزاد، وتی زۆربەی ئەو ئەفغانیانەی کۆچدەکەن لەبەر جەنگ و نەبوونی ئاسایش دەیکەن.\nمیرزاد بە سەلام تایمزی وت: "بەداخەوە گەنج و هەرزەکارەکانمان کۆچ دەکەن تا داهاتویەکی باشتر بۆ خۆیان بنیاتبنێن." وتیشی ئێران سود لە بێچارەییان دەبینێت. "بەڵام حکومەتەکانی وەك ئێران، سودی خراپ لە کۆچبەران دەبینن و داهاتویان ده‌شێوێنن بە ناردنیان بۆ جەنگ."\nموستەغنی وتی حکومەتی ئەفغانی کێشەی ناردنی هاوڵاتیانی ئەفغانی بۆ شه‌ڕی سوریا له‌لایه‌ن پاسدارانه‌وه باسکردووە، چەندین جار و له ئاستی جیاوازدا، له‌وانه له کۆبوونەوە و گردبوونەوە نێودەوڵەتیەکانیشدا.\nلە رابردوودا، وەڵامی ئێران ئەوە بوو کە بابەتەکە فشار و خەڵەتاندن نیە، بەڵکو هاوڵاتیانی ئەفغانی خۆبەخشانە بەشداری لە جەنگدا دەکەن.\nوتی: "بەڵام ئێستا کە دەزگا نێودەوڵەتیەکان کێشەکەیان پشتڕاستکردۆتەوە، [حکومەتی ئەفغانی] جارێکی تر نیگەرانی جددی خۆی دەردەبڕێت و داوا لە ئێران دەکات زۆر لە هاوڵاتیانی ئەفغانی نەکات لە رێگەی وەك فشار و خەڵەتاندنه‌وه تا لە سوریا شەڕبکەن."\nوتی زیاتر لەوەش، دەبێت هەنگاوبنرێت بۆ رێگرتن لە راکێشانی گەنجان، وتیشی کە دەبێت رێز لە مافی پەنابەر و کۆچبەران بگیرێت.\nبەڕێوەبەری خۆرهەڵاتی ناوەڕاستی رێکخراوی چاودێری مافی مرۆڤ، سارا لی ویتسۆن، وتی: "دەبێت دەستبەجێ ئێران کۆتایی بە دامەزراندنی منداڵی سەرباز بهێنێت و هەر مناڵێکی ئەفغانی ناردووە بۆ شەڕ لە سوریا، بیگەڕێنێتەوە."\nوتی: "لەجیاتی راوکردنی کۆچبەر و پەنابەری منداڵی هەستیار، بەرپرسانی ئێران دەبێت هەموو منداڵان بپارێزن و ئەوانەی منداڵانی ئەفغانییان راکێشاوە بەرپرسیارێتی لە ئەستۆبگرن."\nوەلید ئەبولخەیر لە قاهیرە بەشداری لەم راپۆرتەدا کردووە.\nئەوەی دەیڵێن راست نیە. ئێمەی شیعە باوەڕێکی راستمان هەیە و باوەڕمان وایە ئەرکی خۆمانە و لە شەریعەتدا هاتووە شەڕی تەکفیریەکان بکەین لە سوریا بن یان عێراق. ئاشتی خودا بۆ ئەو کەسانە بێت کە لەسەر ئەو رێچکەیەن، چونکە لێیانەوە فێربووین خۆمان چاکبکەین و قوربانی بدەین تا ئەو تیرۆریستانە بکوژین کە هیچ پەیوەندییەکیان بە ئایینەوە نیە؛ بەڵکو رەگی لاوازیین لە نەتەوەکەی محەمەددا.\nبەئامانجگرتنی مەدەنیەکان بەمەبەست لە مزگەوتەکاندا لەلایەن تالیبان و داعشەوە"نامرۆڤانه‌یە"\nئەو چەکدارانەی به ناوی داعشه‌وه دەڕۆن بۆ ئەفغانستان، جگە لە مەرگ هیچی تر نادۆزنەوە لەسەر دەستی هێزە ئەفغانیه‌كان و هاوپەیمانان و راپەڕینی خەڵك لە دژی چه‌كداران، تەنانەت به‌ره‌نگارییش لەلایه‌ن تاڵیبانەوە.


كچانی تۆپی ده‌ستی نه‌رویج ره‌تیانكرده‌وه بكینی له پێ كه‌ن و وڵاته‌كه‌یان پشتگیریان ده‌كات\nیه‌كێتییه‌كه هه‌ڕه‌شه‌ی كردبوو، ئه‌گه‌ر ئه‌و كاره بكه‌ن سزایان ده‌دات\nKurdistan24 هه‌ولێر 19:05 2021/07/20\nهه‌ڵبژارده‌ی كچانی نه‌رویج بۆ تۆپی ده‌ست\nلیژنه‌ی رێكاره‌كانی سه‌ر به یه‌كێتی ئه‌وروپا بۆ تۆپی ده‌ست، كچانی هه‌ڵبژارده‌ی نه‌رویجی سزادا، له‌به‌ر ئه‌وه‌ی له پاڵه‌وانێتی تۆپی ده‌ستی كه‌ناراودا، له بری بكینی شۆرتیان له پێكردبوو و ره‌تیانكردبوویه‌وه بكینی له پێ بكه‌ن.\nسزایه‌كه 1500 یۆرۆیه بۆ هه‌ر كچه یاریزانێك، به‌و پێیه‌ی یه‌كێتییه‌كه پێی وایه له میانی یارییه‌كانی ئاستی سێیه‌م له به‌رامبه‌ر ئیسپانیا كچانی نه‌رویج شۆرتیان هه‌ڵبژاردووه و ده‌بێت ئه‌و یارییه به بكینی و ستیانێكی به‌رته‌نگه‌وه به‌ڕێوه‌بچێت.\nپێشتر هه‌ڵبژارده‌ی كچانی نه‌رویج، یه‌كێتی ئه‌وروپایان بۆ تۆپی ده‌ست ئاگادار كردبوویه‌وه، كه ئه‌وان بكینی له پێ ناكه‌ن و به شۆرته‌وه یاری ده‌كه‌ن، به‌ڵام یه‌كێتییه‌كه هه‌ڕه‌شه‌ی كردبوو، ئه‌گه‌ر ئه‌و كاره بكه‌ن سزایان ده‌دات.\nله‌و باره‌یه‌وه، یه‌كێتی نه‌رویج بۆ تۆپی ده‌ست، پشتیوانی له كچانی هه‌ڵبژارده‌ی وڵاته‌كه‌ی كرد و رایگه‌یاند، سزاداراییه‌كه ده‌بژێرین و شانازیش به‌و كچانه‌مانه‌وه ده‌كه‌ین، كه به‌شداریان له پاڵه‌وانێتییه‌كه كردووه.\nهه‌روه‌ها رایگه‌یاند، هه‌موو هه‌وڵێك ده‌ده‌ین بۆ گۆڕینی ئه‌و رێسایانه‌ی رێگره له‌وه‌ی كچان به شۆرته‌وه یاری بكه‌ن و ناچاریان ده‌كات بكینی له پێ بكه‌ن، له كاتێكدا پێویسته یاریزان به چ پۆشاكێك ئاسووده بوو، به‌و جۆره پۆشاكه یاری بكات.\nله پاڵه‌وانێتییه‌كه‌دا، كچانی ئه‌ڵمانیا به‌سه‌ر هاوتا دانیماركییه‌كه‌یاندا سه‌ركه‌وتن و بوونه براوه‌ی پاڵه‌وانێتییه‌كه و نه‌رویجیش به‌رامبه‌ر ئیسپانیا سه‌رنه‌كه‌وت و چواره‌می پاڵه‌وانێتییه‌كه بوو و به میدالیای برۆنزی خه‌ڵات كران.


په‌رتوکا پیرۆز » كۆلۆسی » به‌شێ 4\nگەلی خودانان، ب دادپەروەری و یەكسانی سەرەدەریێ ل گەل بەنیێن خۆ بكەن، چنكو هوین دزانن كو هەوە ژی خودانەكێ ل ئەسمانی هەی.[a]\nنڤێژ و شیرەت\nل سەر نڤێژكرنێ د بەردەوام بن و تێدا ب سوپاسیكرنێ هشیار بمینن.\nد هەمان دەم دا، بۆ مە ژی نڤێژان بكەن، دا خودێ ژ پێخەمەت پەیاما خۆ دەرگەهەكی بۆ مە ڤەكەت، داكو ئەم نهێنیا مەسیحی رابگەهینین، ئەوا ئەز ژ بەر وێ هاتیمە زیندانكرن.\nنڤێژان بكەن، كو ئەز ڤێ نهێنیێ ب زەڵالی رابگەهینم، هەروەكو پێدڤیە ئەز بێژم.\nل بەرامبەری وان یێن كو ژ دەرڤەی باوەریێنە، ب ئاقلمەندی سەرەدەریێ بكەن و دەرفەتا ڤی دەمی ژ دەست نەدەن.[b]\nبلا ئاخفتنا هەوە هەردەم یا شرین و یا ب خوێ بیت[c] ، دا بزانن كا چەوا پێدڤیە هوین بەرسڤا هەر كەسەكی بدەن.\nسڵاڤێن تایبەت و خاترخواستن\nتیخیكۆس، برایێ خۆشتڤی و خزمەتكارێ دلسۆز و هەڤبەنیێ[d] مە د ئێكبوونا ل گەل خودانی دا، دێ هەمی تشتان دەربارەی رەوشا من گەهینیتە هەوە.\nمن ئەو بۆ ڤێ مەبەستێ یێ هنارتیە نك هەوە، دا هوین رەوشا مە بزانن و ئەو دلێ هەوە هانبدەت.\nمن ئەو یێ ل گەل ئۆنیسیمۆسی، برایێ دلسۆز و خۆشتڤی، كو ئێك ژ هەوەیە، یێ هنارتی. ئەو هەردوو دێ هەر تشتەكێ ل ڤێرێ روی ددەت بۆ هەوە بێژن.[e]\nئەرستارخۆس، ئەوێ ل گەل من د زیندانێ دا سڵاڤان ل هەوە دكەت، هەروەسا مەرقۆسێ پسمامێ بارناباسی ژی، ئەوێ دەربارەی وی هەوە راسپاردە وەرگرتی كو ئەگەر هاتە نك هەوە، وی قەبیل بكەن.\nعیسا ژی ئەوێ دبێژنێ یوستۆس سڵاڤان ل هەوە دكەت. د ناڤ ئەوێن ل گەل من بۆ پاشایەتیا خودێ كار دكەن، ب تنێ ئەو ژ سونەتكریانە[f] و ئەو یێن بووینە هاندەرێن من.\nئێپافراس ژی سڵاڤان ل هەوە دكەت، ئەو ژی ئێك ژ هەوەیە و بەنیێ مەسیح عیسایە، ئەو هەردەم ب نڤێژان ژ پێخەمەت هەوە خەباتێ دكەت، دا هوین ب كاملی و پشتڕاست ژ هەمی حەزا خودێ د خۆڕاگر بن.\nئەز بۆ وی شاهدەییێ ددەم، كو ئەو بۆ هەوە و بۆ ئەوێن ل لاودیكیایێ و ئەوێن ل هیێراپۆلیسێ، گەلەك دوەستیێت.\nنۆژدارێ خۆشتڤی لوقا و دیماس ژی سڵاڤان ل هەوە دكەن.\nسڵاڤان ل خویشك و برایێن ل لاودیكیایێ، ل نیمفایێ و جڤاكا باوەرداران یا ل مالا وێ كۆم دبیت، بكەن.\nپشتی ئەڤ نامەیە د ناڤ هەوە دا دهێتە خواندن، وە بكەن كو ل جڤاكا باوەردارێن لاودیكیایێ ژی بهێتە خواندن، هەروەسا نامەیا ژ لاودیكیایێ[g] ژی، هوین بخوینن.[h]\nبێژنە ئارخیپۆسی: «خەمخۆرێ وێ خزمەتێ بە یا تە ژ خودانی وەرگرتی، دا وێ ب جهـ بینی.»[i]\nئەز پاولۆس، ڤێ سڵاڤێ ب دەستێ خۆ دنڤیسم. قەیدا من بیننە بیرا خۆ. كەرەما خودێ ل سەر هەوە بیت.\na. 4:1 ئەفەسۆس 6:9\nb. 4:5 ئەفەسۆس 5:16\nc. 4:6 ئانكو یا ب تام بیت و بۆ كەسێن دی یا خۆش بیت\nd. 4:7 ئانكو ئەم و ئەو پێكڤە بەنیێن مەسیحینە\ne. 4:9 فلیمون 1:10\nf. 4:11 ئانكو ژ جوهیانە\ng. 4:16 نامەیەكا دیە كو پاولۆسی، یان ژی ئێك ژ هەڤكارێن وی، بۆ باوەردارێن لاودیكیایێ نڤیسیە.\nh. 4:15-16 ئاشكراكرن 1:11؛ 3:14\ni. 4:17 فلیمون 1:2\nكۆلۆسی به‌شێ 3\n1 سالونیكی به‌شێ 1


ئەمڕۆ ، سەعات 5ی ئێوارە لەناوەندی رۆشنگەری چاودێر لەشاری سلێمانی، مەلا بەختیار لێپرسراوی دەستەی كارگێڕی مەكتەبی سیاسی یەكێتیی نیشتمانیی كوردستان، لەكۆنگرەیەكی ڕۆژنامەوانیدا پڕۆژەكەی بۆ چارەسەری كێشەكانی یەكێتیی و چاكسازی راگەیاند.\nئامانجی پرۆژەكە چارەسەركردنی كێشە ناوخۆییەكانی یەكێتی و رێكخستنەوەی پەیكەری حزب و شێوازی كاری رێكخستن و سەركردایەتی و رابەرایەتی یەكێتی و شێوازی سیاسەت و ستراتیژو سازكردنی كۆنگرەوە.\nهاوكات لەو كۆنگرە رۆژنامەنوسیەدا، مەلا بەختیار رایگەیاند: ئێستا بڕیاری بەستنی كۆنگرە لەدەستی ئەنجومەنی ناوەندایە و هیچ پاساوێكیش بۆ نەبەستنی كۆنگرە نەماوە. وتیشی: نابێت كۆنگرەی داهاتوو كۆنگرەیەكی تەوافوقی و پشك پشكێنەو لیست و تەكەتولەكان بێت.\nیەكێتی، لەدوای یەكەمین هەڵبژاردنەوە، حكومەتی هەڵبژاردو پارتیش سەرۆكایەتی پەرلەمان. لەهەموو كابینەكاندا، یان سەرۆك یاخود جێگری سەرۆك‌و بەشێكی كابینەكەمانمان هەبووە. لەدوو كۆنگرەو سێ پلینیۆمدا، باسی سەرەكیمان، گۆڕینی سیستەمی حوكمڕانی‌و دامەزراندنی حكومەتی توانامەندە.\nبەڵام بەداخەوە، دوای هەموو ئەو بڕیارانەی كۆنگرەو پلینیۆم‌و راگەیەندراوی كۆبونەوەكانی سەركردایەتی‌و مەكتەبی سیاسی، هەروەها نوسینی چەندین پرۆژەو نەخشەڕێگا، لەبەر زاڵكردنی جەمسەرەكانی تەكەتول، هێشتا یەكێتی، هەڵوێستێكی راستەقینەی بۆ گۆڕینی سیستەمی حوكمڕانی نەك نەبووە، بگرە نەشمانتوانیووە جومگە سەرەكیەكانی هێزی چەكدارو ئاساییش یەكبخەین، بەڵكو پەرتەوازەتر كراوون‌و هێزی چەكداری تایبەتیش، چەندین بەرامبەر، پەرەیان پێدراوە. تەنانەت رەخنەكانیشمان لە پشكە حكومەتی پارتی، هێندە شەرمنانەیە، كە هەرگیز ناتوانێ جیاوازی‌و پاكی یەكێتی‌و راستگویەتی لە دژایەتی گەندەڵی، بەرامبەر پارتی دەربخات. چونكە سەدان بەڵگە لای پارتی لەسەر گەندەڵەكانی یەكێتی‌و دەڤەری سەوزو شیرینی نەوت هەیە، ئەمانە بەشی زۆری مەكتەبی سیاسی‌و سەركردایەتیان ناچار كردووە، تەنها بۆ دەستكەوتی خۆیان پێ دابگرن‌و بەس!! بۆیە:\nكاتێك، لە روداوەكانی 17/ی شوباتیشدا، پارتی شەوێكیان لەپڕ هێزی بۆ سەر گۆڕان نارد، یەكەمین كەس، بەندە، لەكۆبونەوەی مەكتەبی سیاسی، دژی بوم.\nبەمەش نەوەستام، سەعات دووی شەو چوومە پارێزگای سلێمانی‌و لەگەڵ ملازم عومەرو نەوزادی نوری بەگ، كۆبونەوە هەبوو، هەڤاڵان كۆسرەت‌و د.بەرهەم‌و دلێری سەید مەجید لەوێ بون، ئەو شەوە بڕیار بوو، بەیانیەكەی گۆڕان، خۆپیشاندانی گەورە بكەن، پێش من چی قسە لەسەر كێشەكان كرابوو، نەگەیشتبونە ئەنجام، ناچار بە ملازم عومەرم گوت: لەگەڵ كاك نەوشیروان قسە بكەن، با رێكەوتنی سەراپایی بكەین. گوتی رێكەوتنی چۆن؟ گوتم: لەسەر هەموو كێشەكان قسە بكەین‌و چارەسەر بدۆزینەوە. تەنانەت گوتم: ئێستا ئامادەم خۆم بچمە لای كاك نەوشیروان (دەشمانزانی ئەو شەوە، لە گردەكە نەماوەو چۆتە ماڵی دۆستێكی خۆی). پەیامیشمان بۆ كاك نەوشیروان نارد كە ناهێڵین پارتی بێتە سەریان.\nیادی (42) ساڵەی گەڕانەوەی مام جەلال بۆ كوردستان\nهاوکات پرۆژەکە گەڵاڵەیەکیش لەخۆدەگرێت کە ئەمەی خوارەوە دەقی گەڵاڵەکەیە:


خەیاڵی نێو ئاوێنە شکاوەکە – كولتور مه‌گه‌زین\nBy كولتور مه‌گه‌زین\t Last updated مارس 16, 2018\n“ھەنگاوەکانم بەچڕی ھەڵدەگرم، فەرشە سوورەکە، دەدرەوشێتەوە، وەک ڕۆشنایی مینا خۆی دەنوێنێت، لەژێر قاچەکانمدا، خەڵکەکە بەڕیز ھەردوولای فەرشەکەیان دەورەداوە، ڕووناکی ھۆڵەکە، تەنیا خۆشحاڵیەکان نمایشدەکات، نێوانی ھەنگاوەکانم و تاجەکە کورتر دەبێتەوە. ئەم ئەفسوونه دەبێت کێ بێت؟\n– ئای ئەوە منم من، خاوەنی ھەنگاوەکان!”\nلەگەڵ زەنگی تەلەفۆنەکە، یاداشتەکەم لەناو پەڕگەی سەر مێزەکە دانا.\n– “بەڵێ؟” وەڵامدایەوە.\n-“جەنابی پشکنەر، ئاوێنەیەکی شکاو بە ماکێک خوێنەوە، لە ژووری تەرمەکە دۆزرایەوە، کە ھەمان (دی ئێن ئەی) تەرمەکەیە.” …پەیوەندییەکە پچڕا.\nئەو ساتانەم لە دۆزینەوەی بەختەوەری نەدەچوو، ھاوشێوەی پیشەوەرێک، خووم گرتبوو، بە ئامانجێکه‌وه. ئامانجی من بیانووی دۆزینەوەی ڕاستی بوو، خووی پیشەوەریش، پیشەکەی بوو. ڕوونبوو، کە کارەکانم ڕەوایەتیدانە بە غەم و دۆزینەوەی مەتەڵی تر لەھەناوی غەمدا. تاوانبار کێیە؟ ئاخر ناسینی شوناسی تاوانبار چ گرەنتی ڕوونەدانی ڕووداوێکی ھاوشێوەی ھەیە، خۆ ھەردەم زیاتر لە ڕێگایەک ھەیە تەنانەت بۆ یەک جۆر تاوانیش، ئەی تاوان چی لێ بەسەردێت، کاتێ تاوانبار شوناسی بەدیار دەکەوێت؟!\nئێ، خۆ ھەرنا سەرچاوەکە دەدۆزرێتەوە، ئەوکات بەلای ھەمووانەوە شوناسی تاوانبار ڕوون دەبێت … ئەو بیرۆکە دژیەکانە وەک کرم لە مێشکمدا گینگڵیاندەدا. وەک ڕۆتینێ لێکۆڵەر دەستم ڕەھا کرد بۆ سیگار و چەرخ، لەگەڵ داگیرسانی سیگارێکدا، بەرلەوەی دەستبکەم بە خوێندنەوەی یاداشتەکە، لە بەر خۆمەوە، ئەوکات گووتم؛ بەڵێ ئەوە گرنگە کە تاوانبار چۆنی کرد، نەوەک بۆ وایکرد، ئەوە سروشتی پێشەی منە.\n“زەنگی دەرگاکە ڕامدەچڵەکێنێت، سەرم لەنێو پێخەفەکەدا، بە قورسی بەرز دەبێتەوە، بیرکردنەوەم یەک ڕێگای ھەیە ئەویش ڕاکردنە، وەک ڕاکردنە ڕۆتینییەکانی بەیانیان و ڕاکردنەکانی دوای ھەر ڕاچڵەکانێ. خۆرەتاو سەری دەرھێناوە و دیار نییە، شەبەنگی دیوارەکە دەبریسکێتەوە، بوار به ئاوێنه‌كه دەدات ڕۆڵ ببینێت، ئاوێنەکە لە ھەرشتێکی تری ئەو ماڵە بێدەنگتر و ڕاستەقینەترە، ھەنگاوە گورجەکانم لەبەردەم ئاوێنەکەدا دەوەستێت، ئاوێنەکە وەک ھەر سپێدەیەکی تری نێوان ھیوا و ڕاچڵەکان گەڕاندمییەوە سه‌ر خەیاڵ و کوشتن.”\nسەرم ھەڵبڕی، لە یادداشتەکەدا خەیاڵ و کوشتن، ئاخۆ چ پەیوەندییەکیان بە تەرمی ژوورەکەوە ھەیە، لەگەڵ ئەوەشدا سروشتی لێکۆڵینەوەم پەیوەست نەبوو بە خەیاڵەوە، بەردەوام بووم لە خوێندنەوە.\n“لە ڕووخساری خەوەکەم ناچێت، پێستێکی فرە ئەسمەر، ھاوسۆز لەگەڵ شەوە کابوسییەکان، قژێکی زبر و ھاوسۆز لەگەڵ لەچکەی سووتێنەر، چاوێکی بچووکی قاوەیی، ھاوسۆز لەگەڵ بڤەکان، دوو گوێی قووت و ڕەپ، ھاوسۆز لەگەڵ ئامۆژگاریەکان، دووبارە دڵۆپی ئەسرینەکان ھاتنەوە، وا یاغر یاغر لەگەڵ ئارەقە ساردەکانی گۆنام تێکەڵ دەبن، پێڵوەکانم، نیوه دادەخرێن. بە میزاجێکی نائارامه‌وه دادەنیشم، دەستەکانم دەخەمە سەر ئەژنۆم، سەریشم بۆ نێو دەستەکانم. دەگریم وەک خوویەکی کۆن، کۆنتر لەو ئامۆژگارییانەی بۆ گوناهی کچبوونمە. سینگم کوتەی دێت، وەک ھەمبانەی کوورەی ئاسنگەر، بیرمدەچێتەوە بۆ لای ئاوێنەکە، وەک ھاوڕێیەکی کۆن، کۆنتر لە تەنیاییم. دەنوومەوە ھەڵدەسمەوە، نان دەخۆم و دەخۆمەوە، قورئان دەخوێنمەوە و نوێژ دادەبەستم، وەک خوویەک بۆ ڕەزامەندی نزاکانی دایکم و شانازیەکانی باوکم، تا بۆمبکرێ چاوەکانم دادەخەم و خەیاڵدەکەم، بیر لە ھەر شتێکی دەرەوەی ئەو ماڵە دەکەمەوە، ھەموو شتێک دەمبات بۆ لای تاجەکە، بەڵام ھەندێك جار بێزاردەبم لە خەیاڵ، ئەو کاتەی وا ھەستدەکەم بێدارم.”\nچووم بۆ لای ئاوێنەکە، لەسەرووی دەستشۆرەکە هه‌ڵواسرابوو، دوو شڵپ ئاوم کرد بە ڕووخسارمدا، لەئاوێنەکەدا، ھەر ئەو وەسفانەم بینی کە لەلایەن دەوروبەرمەوە بۆمدەکرا، ھەر ناشرین و خوێن شیرین … ئاخۆ ڕاستیان گوتووە؛ ئێمە بەتەواوی ئاوێنەی کۆمەڵگاین! ھەر بیرکردنەوەکانی ئەوانم دەبینی لەبارەی ڕووخسارمەوە، بەھۆی مژووڵیم بە پیشەکەمەوە، زۆر گرنگ نه‌بوو لام، بەڵام لەوە گەیشتبووم کە ئەو وێناندنانە، سەختن بۆ خەیاڵ، خەیاڵ ھەر چییەیک بێت، زادەی به‌رهه‌سته‌كانه، چونکە مرۆڤ بەخەیاڵیش ھەردەم دەیەوێت ببێت بە خۆپەرست و دۆنکیشۆت.\n“زەنگەکە دووبارە لێدەداتەوە، تەزووی خەیاڵم دەپچڕێت، دایکم بە دەنگێکی نیوە بەرز دەڵێت، ماریا دەرگاکە بکەرەوە، كێلونی دەرگاکە ڕادەکێشم، چەند منداڵێک دەبینم بە جلی قوتابخانەوە، بەسەرمدا ھاوار دەکەن، نابووت، شێتە، غولە، ناشرین!…توڕەدەبم، بەردێک ھەڵدەگرم و دەیکێشم بە سەری یەکێکیاندا، خوێن فیچقە دەکات و دەکەوێت، ئەوانیتر ڕادەکەن و دەگرین، خەڵک کۆدەبنەوە و دەیبەن بۆ نەخۆشخانە. دایکم سەرزەنشتم دەکات، باوکم لێمدەدات، ھاوسێکان نەفرەتم لێدەکەن. منیش دەگریم، بەڵام بەبێدەنگی و کەمترینی ئەسرینەکانم دەبینرێت، بیرمە بۆ یەکەمجار بە بیانووی ناتەواوی لە قوتابخانە دەریانھێنام، ئەسرینەکانم بینرا. دەگەڕێمەوە ژوورەکەم، ئاوێنەکە بەدەستمەوە دەگرم و دەگریم، دووبارە دەنووم، ئەمە جیھانی من نییە، دەبێت بڕۆم بۆ لای تاجەکە، ھەمووشت لەوێیە، دووبارە خەون و تاج و خۆشحاڵی و ڕاچڵەکان وەک دەیان و سەدان جاریتر … ئاوێنەکە ئەمجارەیان لە پاڵمە.”\nزەنگی دەرگای ژوورەکەم لێیدا، بەردەستی نوسینەگەکە بوو، ئەو قاوەیەی بۆ ھێنام کە دە خولەک پێش ئەو کات داوامکردبوو. لەگەڵ زەرفی نامەیەک، لەسەری نوسرابوو “لە تادڤانەوە بۆ لێکۆڵەر”، دوای سوپاسکردنی بەردەستەکە، دەرگاکەم داخست. فنجانی قاوەکەم لەسەر مێزەکە دانا، نامەکەم کردەوە چەند ڕستەیەک بە خەتێکی نیمچە ڕێک نوسربوو:\n(بەڕێز لێکۆڵەر، وەک لاتان ئاشنام، بەھۆی شایه‌تی و لێدوان وەرگرتن، من ھاوڕێی نزیک و ھاوپۆلی ماریا بووم، ئەو یاداشتەی لەلاتە دڵنیام ئیستا گرێی زۆر مەتەڵی بۆ کردوونەتەوە، ئەمە دەبوو پێت بڵێم، ڕۆژی پێش ڕووداوەکە، ئەو یاداشتەی پێمدا، تەنیا سڵاوێکی کرد و گووتی بیپارێزە، من ھەر ئەو ڕۆژە خوێندبوومەوە، بۆ یەکەمجار ھەستم بە ئازارەکانی کرد، تا ئیستا زۆر سەراسیمە و حەیران ماوم، لەم دەربڕینانە، وەلێ دەستوخەتی ئەو نوسینانە، دڵنیام ھی ماریا بوون، بەحوکمی ئەوەی ھاوپۆڵی ئەو بووم. جەنابی لێکۆڵەر، نھێنیەکانی ماریا، لە نھێنی شێتێک نەدەچوو، ھەمووان ته‌واو ھەڵە بوون لەبارەی ماریاوه، وابزانم کێشەی ماریا ئەوەبوو بۆچوون و دیدی دەوروبەری وەک ڕووداوێکی قووڵ وەرگرتبوو، پێموایە ئه‌وه‌ش بەتەواوی پەیوەست بوو بەو ژینەگەیەوه كه ماریای تێدابوو)\nئەمە دوا دێڕی نامەکە بوو، کاغەزەکەم قه‌دکرد و خستمە نێو زەرفی نامەکەوه، ئەو کات “خەیاڵ و ئاوێنە شکاوەکە و شێتی” منی گەیاندە، ئەو باوەڕەی تاوانەکە خۆکوژی بووە، ئەستەمە وام گریمانە بکردایە، یەک کەس پاڵنەری ئەو خۆکوژیە بووە، بەڵام کێ و کامە دادوەر و دادگا دەتوانێت ھەموو کۆمەڵگا دادگایی بکات، لە وێناكردنی ماریادا؟ کێ دەتوانێت ڕه‌وایه‌تی ئه‌و وێنانه بكشێنێته‌وه كه عه‌وام حوكمیان له‌سه‌رداوه و دەبنە ھۆی بریندارکردن؟ یان ئەو جیاوازییە قووڵە نه‌هێڵێت کە ڕەگی داکوتاوە لە سروشتی ئەو بوونەوەره‌دا، یان ھەرنه‌بێت، کاڵی بکاتەوە؟! ئایا ئەمە خۆی پرسیارێک نییە لەبەردەم دادپەروەری دروستدا؟!\nئەوەی پێویست بوو، لەیادداشت و نامە و جانتاکەم، ده‌گه‌ڵ خۆمبرد، قاوەکەم بۆ نەخورایەوە. خۆم گەیاندە شوێنی ڕووداوەکە، شەش سه‌عات بەسەریدا تێپەڕیبوو. بەپێی لێکۆڵینەوەی پزیشکی داد، کاتژمێر ٩ی بەیانی ڕوویداوە. ئەنجامی ئەو بەشە، لێکۆڵینەوەكه‌ی پەیوەست بوو بە منه‌وه. له لێکۆڵینەوەکەمدا، دەبوو بنوسم بۆ بەڕێوه‌بەرایەتی پۆلیس؛ ڕۆژی دووشەمە، بەیانییەکەی، كه دەکاتە ڕێكه‌وتی ٢١ی ئەیلولی ٢٠١٥ ز، لە گەڕەکی بەختەوەری پارێزگای ھەولێر، ھاوڵاتییەکی تەمەن ٢٤ ساڵ، لە ڕەگەزی مێ، بە ناوی “ماریا” بە پەتێک لە ژوورەکەی خۆی، خۆی خنکاندووە، کێشەی دەروونی ھەبووە.


مەزاتخانەی سیاسی لەكوردستاندا – Standard Kurd\nمەزاتخانەی سیاسی لەكوردستاندا\nلەلایەن ستاندار Posted on ته‌مموز 14, 2017 811 جار بینراوە 0 سەرنج\nسیاسەت لەم هەرێمەی ئێمەدا بۆ وا سوك و سەلیم بوە؟. ئەم وڵاتە بۆ وا گۆڕاوە داروبەردی بەسەر یەكەوە نەماوە؟.لەم وڵاتەی ئێمەدا بۆچی سیاسەت لەئەخلاق شۆردراوە،بۆچی سیاسیەكانمان لەجیاتی خزمەتی مرۆڤەكان گاڵتە بەعەقڵی جەمعی میللەتەوە ئەكەن؟.\nلەدونیادا حزب، كەسایەتی، سەركردە، سیاسەت ئەكەن بۆ خزمەتی میللەتەكانیان، لای ئێمە بۆ گیرفان و بۆ ناوگەڵ!.خەسڵەتی سیاسی لەم وڵاتەی مندا بوەتە گیرفان بڕین و رابواردن،ئاكاری سیاسەتمەدار بوەتە درۆ وبوختان وفشەفش!.\nلەم وڵاتەی مندا سیاسەت بوە بەمەزاتخانە هەر كەسەو كاڵای خۆی تێدا نمایش ئەكات، یەكێ ئەفرۆشێ یەكێ ئەكڕێ،یەكێ خاك یەكێ هەڵوێست!.هەڵوێستی سیاسی سەودای بە دۆلارو دینار پێ ئەكرێ، بوەتە یاری” لگاو” زۆر دانی زۆر ببە”!.\nلەم وڵاتەی مندا خیانەت بوە بەشانازی،نانبڕینیش ئازایەتی،حوكمی فاشیلی فاشیل بوە بە حوكمی رەشیدو كامڵ!.\nلەم وڵاتەی مندا سەرۆكی ناشەرعی، سەرۆكی شەرعی لا ئەبا، حكومەت شوێنی پەرلەمان ئەگرێ،لق و ناوچەش شوێنی دادگا!.\nلەم وڵاتەی مندا خەڵك ئەكوژرێ بەفەرمانی سەرۆك ناهێڵن خاوەن هەق بچێتە دادگا، كادیری حیزبی بریاری لێبوردن دەرئەكا، سەرۆك مافی گشتی(حق العام) ئەخاتە ژێر پێیەكانیەوە!.\nلەم وڵاتەی مندا ئەندازیاری ماڵوێرانی بوە بە ئەندازیاری ئاوەدانی،سەركردەی حزب بوە بە چڵكاو خۆری سەركردەی تر!.\nلەم وڵاتەی مندا،رۆژنامەنوس ئازاد تیرۆر ئەكرێ،پەیامنێر كامیرای ئەشكێنرێ، نوسەر لەشاری خۆی دەرئەكرێ، شاعیر لەسەر شەقام داركاری ئەكرێ!.\nلەم وڵاتەی مندا نەوتەكەمان رادەستی رژێمی داگییركەر ئەكرێ، ئیرادەی میللەت ئەخرێتە ژیر پۆستاڵی عەسكەری سنور بەزێن!.\nلەم وڵاتەی مندا ریفراندۆم بەدرۆ ئەكرێ، هەڵبژاردن تەزویر ئەكرێ، پەرلەمان پەك ئەخرێ، وەزیر لەوەزارەت دەر ئەكرێ!.\nلەم وڵاتەی مندا ئەندامەكانی ( میم سین) هەر یەكەو بەئاوازیك ئەخوێنێ، میم سینی سەوز بەسەرپەرشتی سەرۆكی زەرد كۆبونەوە ئەبەستێ!.\nلەم وڵاتەی مندا ئیسلامی بۆ عەلمانی هەڵئەپەڕێ، شوعیەكانیش تازیەیان بۆ ئەگیرێ!.\nلەم وڵاتەی مندا حزبایەتی بوە بەحیزایەتی،مەكتەب سیاسی بوە بەقەشمەرجاڕی، سەركردایەتی بوە بە كۆیلایەتی!.\nلەم وڵاتەی مندا میللەت دوای قوربانیدان برسی ئەكرێ، دوای ئەشكەنجەی زیندان موچەی لێ ئەبڕێ، دوای ئازادكردنی خاكی وڵات خەباتگیر لە ماڵو شاری خۆی دەر ئەكرێ!.\nلەم وڵاتەی مندا میدیا درۆ ئەفرۆشێ، نوسەر قەڵەم ئەفرۆشێ،سیاسی خۆی ئەفرۆشێ!.\nلەم وڵاتەی مندا میللەت بێبەشو بی پارەیە،جاشو خائینو خۆفرۆش پایەدارو پارەدارە.\nلەم وڵاتەی مندا دیكتاتۆرمان راماڵی، دەیان دیكتاتۆری گەورەو بچوكمان هێنایە ماڵێ!.\nلەم وڵاتەی مندا سندوقی هەڵبژاردنمان داناوە، بەڵام هەمو جارێ دیكتاتۆری بچوك گەورەتر ئەكەین،حزبی ناڕەسەنو خائین وفاشیزم ولایەتی بۆ نوێ ئەكەین!.\nلەم وڵاتەی مندا راپەرینمان لەدژی گەورەترین رژێمی دیكتاتۆری وەحشیدا كرد كە خاوەن چەكی كۆ كۆژی كیمیاوی و بایۆلۆژی بو،ئێستا لەبەردەم تاقمێكی بچوكدا چۆك دائەدەین!.\nلەم وڵاتەی مندا هێز بۆ پاراستنی بارەگایە، كچەكانیشمان بۆ باوەشی تیرۆریستو جاهیلانە!.\nلەم وڵاتەی مندا سیاسەت وەك زبڵخانەیە بۆنی حەوت رۆژە رێ ئەبڕێ،تەنها شایستەی ئەوەیە میزی پیا بكەی!..\nبڵاوکراوەی پێشووپاندۆرا سیاسیەکان و ریفراندۆم !\nبڵاوکراوەی نوێترمەسعود عەبدوڵخاڵق: ئیخوان مسلمین نێوانی مەلا مستەفا و عەبدوڵكەریم قاسمی تێكدا\nPosted on حوزه‌یران 21, 2018\nبڕیارەکانی دادگای فیدڕاڵی و شیکردنەوەکانی بەشی توێژینەوەی دەزگای ستاندەر\nPosted on حوزه‌یران 17, 2018\nگۆران گوێزێکی پووچ\nPosted on حوزه‌یران 16, 2018\n“ھەولێک ھەیە بۆ ھەڵوەشاندنەوەی ئەنجامی ھەڵبژاردنەکان”\nسەرۆکی فراکسیۆنى گۆڕان لە ئەنجومەنی نوێنەران: لایەنەکانی تەزویر ھەوڵی رێکەوتنی سیاسی دەدەن\nPosted on حوزه‌یران 18, 2018\nدەمیرتاش: ئەکەپە درۆدەکات و منیش ئازاد دەکرێم\nPosted on حوزه‌یران 19, 2018\nدادگای ئیتیحادی کاتی پێداچونەوە بە تانەکانی دژی ھەمواری یاسای ھەڵبژاردن دیاریکرد\nلیژنەی پەڕلەمانی بۆ بەدواداچونی ڕاستیەکان شێوازێکی تر دەگرێتەبەر بۆ کۆکردنەوەی پێشێلکاریەکانی پڕۆسەی هەڵبژاردن\nماکی سەرکەوتن ستراتیژی بەرنامەیە نەک لۆژیک\nئەمینداری یەکگرتوو تەئکید دەکاتەوە کەوا دەسکاری دەنگی پێشمەرگەو ئاسایش کراوە\nستاندار لە بۆ سێ مانگی داھاتووە: رێکەوتنە نھێنیەکەی پارتی و یەکێتی ئاشکرادەبێت\nناصرهەورامی لە دەزگای ستاندەر لەبەرامبەر تۆمارکردنی سکاڵایەکی تر لە دادگا لەسەری داوای پشتگیری بەرفراوان لە ئاستی ناوخۆ و دەرەوە دەکات\nم. پشده رى لە یەكگرتنەوەی باڵێكی یەكێتی لەگەڵ پارتی\nPosted on حوزه‌یران 30, 2017 حوزه‌یران 30, 2017 6 11870\nنهێنی سەردانی شاندە باڵاكەی یەکگرتووی بۆ لای یەكێتی ئاشكرابوو\nPosted on ته‌مموز 6, 2017 ته‌مموز 6, 2017 5 10712\nپرسى ریفراندۆم و كورسى سه‌رۆكایه‌تى هه‌رێم\nPosted on ته‌مموز 9, 2017 ته‌مموز 9, 2017 4 7460\nئێستا زانیتان “د. یوسف محمد” کێیە؟\nPosted on ته‌مموز 18, 2017 ته‌مموز 18, 2017 3 18026\nڕاست كردنەوەی هەڵەیەكی یاسایی لە كۆبونەوەی مسعود بارزانی و کونسوڵی گشتیی وڵاتانی عەرەب\nPosted on ته‌مموز 5, 2017 ته‌مموز 5, 2017 3 9425\nهەموو مافەکانی پارێزراوە بۆ دەزگای ستاندەر - 2017 © پەرەپێدراوە لەلایەن: Ribaz


ژمارەی ئەو کەسانەی بە هۆی لافاوەوە گیانی لە دەستداوە گەیشتە ٧٦ کەس\nبەهۆی بەرزبوونەوەی نرخی کرێی خانوو، بەشێک لە کرێچییەکانی کرماشان بەناچآر خانووەکانیان چۆڵ کردووەو خێمەیان هەڵداوە\nپیاوێکی تەمەن ٤۰ساڵی خەڵکی ورمێ لە ڕوبارێکی پیرانشار گیانی لەدەستدا\nبرای هاوڕێیەکی گیانبەختکردووی کۆمەڵە لە بۆکان ماڵئاوایی لە ژیان کرد\nکوژران و برینداربوونی سێ کۆڵبەر و کاسبکار لە سنوورەکانی بانە و سەردەشت\nژمارەی ئەو کەسانەی بە هۆی لافاوەوە گیانی لە دەستداوە گەیشتە ٧٦ کەس\nبە پێی ئەو هەواڵ و زانیارییانەی بڵاو کراونەتەوە، ژمارەی ئەو کەسانەی بە هۆی لافاوەکەی ئەم دواییانەی ئێرانەوە گیانیان لە دەستداوە گەیشتۆتە ٧٦ کەس. هەروەها هەزاران کەس بە هۆی لافاوەوە ئاوارە بوون و ماڵ و حاڵی خۆیان لە دەستداوەو زیاتر لە ٦٠ هەزار میلیارد تمەن زیانی مادی لێکەوتۆتەوە.\nئەمە لە حاڵێکدایە بە پێی راگەیاندنێک کە وەزارەتی وزەی کۆماری ئیسلامی بڵاوی کردۆتەوە ئەگەری ئەوە هەیە لە رۆژانی داهاتوودا ئاوی ڕووبارەکانی رۆژهەڵاتی ئێران بەرز ببێتەوەو ببێت بە هۆی لافاو و زیان و خەسارەتی گیانی و مادی لێ بکەێتەوە.\nئەحمەد شوجاعی، بەرپرسی ناوەندی پزیشکی یاسایی ئێران رایگەیاندووە کە لە دەوری نوێی لافاوەکان لە پارێزگای خووزستان ٥ کەس گیانی لە دەستداوەو لە ئیلام ١ کەس بووە بە قوربانی و بەم شێوەیە ژمارەی ئەو کەسانەی بە هۆی لافاوەوە لە ئێران و رۆژهەڵاتی کوردستان گیانیان لە دەستداوە گەیشتۆتە ٧٦ کەس.\nلە هەمانکاتدا "رەزا ئەردەکانیان" وەزیری وزەی کۆماری ئیسلامی، لە وتووێژ لەگەڵ تەلەفیزیۆنی رژیم رایگەیاندووە کە ئەگەری هەیە لە رۆژانی داهاتوودا بە هۆی بەرزبوونەوەی ئاوی رووبارەکانی رۆژهەڵاتی ئێران، لافاو دروست بێت.\nهاتنی لافاو لە زۆربەی زۆری پارێزگاکانی ئێران زیانی زۆری گیانی و ماددی لێکەتۆتەوە. شارەزایان بەشێکی زۆری ئەم زیانانە بۆ ئەوە دەگێڕنەوە کە رژیم هەم بە شێوەی ناستاندارد و دوور لە پێوەرە زانستییەکان دەستی کردووە بە دروستکردنی بەنداو لە سەر ڕووبارەکان. هەروەها نەمانی دارستانەکان و بڕینەوەی درەختەکانیش بە هۆکارێکیتری هەستانی لافاو دەزانرێت لە ئێران. بەشێوەیەک کە تەنانەت خودی بەرپرسانی رژیمیش دان بەوەدا دەنێن فەوتانی دارستانەکان هۆکاری بەرچاوی هەستانی لافاو بووە لە زۆربەی زۆری پارێزگاکانی ئێران.\nهەرچەند تا ئێستە بەراوردی تەواوی زیانەکان نەکراوە، بەڵام ئەم لافاوە زیانی زۆری بە کەرتی کشت و کاڵ لە پارێزگاکانی شیراز، خووزستان، لوڕستان و ئیلام و گوڵستان و خوراسانی باکوور گەیاندووە. هەروەها لە لوڕستان و خووزستان و گوڵستان بووە بە هۆی ڕووخانی بەشێکی زۆر لە خانووەکان و ئاوارەبوونی هەزاران بنەماڵە.\nشارەزایان ئاماژە بەوە دەکەن کە ناکارامەبوونی سیستەمی خزمەتگوزاری و فریاگوزاری قەیرانەکان، یەکێکیتر لە هۆکارەکانی بەرزبوونەوەی زیان و خەسارەتی زۆری ئەم لافاوانە بوو. تا ئێستاش لەبەشی زۆری ناوچەکان خزمەتگوزاری بە زیانبەرکەوتووانی ئەم لافاوە نەگەیەنراوە یان ئەوەیە ئاستی خزمەتگوزارییەکان زۆر کەمە. تەنانەت بە پێی هەندێ بەڵگە و وتەی شاهید حاڵەکان، رژیم بەر بە گەیاندنی خزمەتگوزاری و یارمەتی دەگرێت بۆ زیانبەرکەوتووانی لافاوەکە، بە تایبەت لە ناوچە لوڕ و لەک نشینەکان کە لە لایەن خەڵکەوەو بەتایبەت لە شارە کورد نشینەکانەوە یارمەتی زۆریان بۆ کۆ کرایەوە.\nبە پێی ئەو هەواڵانەی کە بەناوەندی هەواڵی رۆژهەڵات دەگات لە ناوچە کوردنشینەکان و لە شارە کوردنشینەکان بە گەرمی خەڵک پێشوازیان لە کەمپەینی "زاگرۆس چەوەڕێمانە" کردوەو یارمەتیان گەیاندۆتە بنکەکان، بەڵام هەر بە پێی زانیارییەکان رژیم چالاکانی ئەم کەمپەینانەی لە شارەکانی شنۆ، مەهاباد، بۆکان، سەقز و مەریوان بانگ کردۆتە ئیتلاعات و هەڕەشەی لێکردوون کە نابێت یارمەتی کۆ بکەنەوە بۆ زیان بەرکەوتوانی لافاوەکەو پێویستە دەست ڕابگرن. تەنانەت لە مەهاباد چالاکانی کەمپەینیان ناچار کرد کە دەست ڕابگرن و کەمپەین بوەستێنن.\nهەر بە پێی ئەو ڤیدیۆ و وێنانەی کە بڵاو کراونەتەوە، چالاکانی کەمپەین لە لوڕستان و لەکستان بەکۆڵ یارمەتییەکانیان گەیاندۆتە گوندەکان و یارمەتیان پێ گەیاندوون.\nچالاکێکی کەمپەین لەم پەیوەندەدا بە ئاسۆی رۆژی راگەیاند:" تا ئێستە خزمەتگوزاری و یارمەتی ناوەندە حکوومەتییەکان بۆ ناوچە زیان بەرکەوتووەکان لە ئاستی "سیفر"دایە. رژیم و بە تایبەت سپا جگە لەوەی ئامادە نین یارمەتی بگەیەنن بە خەڵکی لوڕستان و خووزستان تەنانەت بەر بەوە دەگرن یارمەتیان پێ بگات. "\nئەم چالاکە مەدەنییە هەروەها دەڵێت :" زیانەکانی لافاوەکە، چ زیانی ماددی و چ زیانی گیانی و چ زیانی ژینگەیی زۆر زیاترە لەوەی کە لە میدیاکان و تۆڕەکۆمەڵایەتییەکانەوە باسی دەکرێت و دەبینرێت. لە زۆر شوێن لافاو گوندەکانی وێران کردوە. شاری وا لێکردووە کە رەنگە زەمانێکی زۆر ببات بۆ ئەوەی جارێکیتر بونیاد بنرێتەوەو نۆژەن بکرێتەوە. ئەمە ئەو شتە نییە کە لە میدیاکان دەبینرێت. میدیاکان و کامێراکان بەس شارەکان دەبینن. ئەوان ناگەنە گوندەکان. نابینن لە گوندەکان چی روویداوە. زیانەکان لە گوندەکان زۆر زیاترن. لەبەر ئەوەی وەک شارەکانیش خانوەکانیان پتەو و بەرز نییە. یان ئەندازیاری کۆڵان و شەقامەکان وەها نییە. "\nئەم چالاکە مەدەنییەو ئەندامی کەمپەینە لە قسەکانیدا دەڵێت :" ئێمە وەک چالاکانی کورد هەموو هەوڵی خۆماندا وەک ئەرکێکی مرۆیی و نەتەوەیی یارمەتی زیانبەرکەوتوانی لافاوەکە بدەین. ئێمە تەنها یارمەتیمان بە خەڵکی لوڕستان و لەکستان نەگەیاند. لەبیرت بێت و ئەبێت وێنەکانیشی بڵاو بووبێتەوە کاروانی یارمەتییەکانی ئێمە گەیشتە گوڵستان و ناوچە تورکمەنەکان. ئەم کارەی ئێمە گەیاندنی پەیامی هاوپشتی و پشتیوانییە. خەلکی کوردستان سەرەڕای ئەوەی خۆیان لە دۆخێکی ئابووری خراپدان، سەرەڕای ئەوەی کە ئابووری ئێران و کوردستان تا دێت ڕوو لە خراپبوونە. بەڵام خەڵکی کوردستان لە دەمی خۆیان گرتەوەو گەیاندیانە کەمپەین. ئێمە وەک کەمپەین لە ناوچە زیان بەرکەوتووەکان شوێنی تایبەتی خۆمان و کەمپی تایبەتی خۆمان هەیە کە چاودێری دەکەین. لە "مامۆلان" کە بە "معمولان"یش ناوی دەبەن ئێمە خەریکی گەیاندنی یارمەتییەکانین بە خەڵک. بێگومان ئەم کارەی ئێمە و هاوکارەکانمان بێ کێشە نییە. هەموومان ئێمە خۆ نەویستانە دەستمان لە کاری خۆمان هەڵگرتووەو بەرەو ناوچە لافاو لێدراوەکان رۆیشتووین یان ئەوەیە کاتی خۆمان بۆ کەمپەین تەرخان کردووە. بەڵام دەوڵەت دەیهەوێت لە رێگای "هیلال احمر"ەوە یارمەتییەکان دابەش بکات و ئێمەش ئیزنی ئەمە نادەین."\nئەم چالاکەی کەمپەین لە قسەکانیدا وتی :" ژینگەی ناوچە لافاو لێدراوەکان لە دۆخێکی مەترسیداردایە. بە هۆی رۆچوونی زەوی و هەرەسی قوڕەوە زۆر شوێن زیانی بەر کەوتووە. دارستانەکانیش تەنانەت زیانیان بەر کەوتووە. پێویستە حکوومەت و ناوەندەکان هاوکاری بکەن بۆ ئەوەی ئەم ناوچانە بە تەواوەتی بونیاد بنرێنەوە. "\nلە قسەکانیدا هەروەها ئەم چالاکەی کەمپەین باسی لەوە کرد کە ئەگەری ئەوە هەیە لە دوای لافاو کۆمەڵێک نەخۆشی لە ناو خەڵکدا بڵاو ببێتەوە. تا ئێستەش نیشانەکانی بڵاوبوونەوەی نەخۆشی بینراوە. سکچوون. ڕشانەوە. لەو ناوچانە زۆر بەربڵاوە. خزمەتگوزاری پزیشکی بۆ ناوچەکە لە ئاستێکی نزمدایە. خەڵک دەستیان با ئاو و خواردنی خاوێن ناگات. سەرچاوە ئاوەکان پیس بوون، لە زۆربەی شار و گوندەکان ئاوی ئاوەڕۆ و زێراب تێکەڵ بە ئاوی خواردنەوە بووە. ئەمە مەترسییە بۆ سەر تەندروستی خەڵک. لە دوای سێڵاو و کارەساتی لەمجۆرە زۆربەی کاتەکان کۆمەڵێک نەخۆشی گواستراوەیی بڵاو دەبێتەوە کە ئەگەر فریاگوزاری پزیشکی نەگات مەترسی لێدەکەوێتەوە."\nبە پێی ئەو هەواڵانەی کە بڵاو کراونەتەوە، هێزە ئەمنییەتییەکانی رژیم ٢٥ کەسیان لە خووزستان بە تاوانی بڵاوکردنەوەی هەواڵ و زانیارییەکانی لافاوەکە و هەروەها گەیاندنی یارمەتی بە خەڵک دەستگیر کردووە. لە لوڕستان ٣ کەس کە کورد بوون و بۆ یارمەتی خەڵک رۆیشتوون دەستگیر کراون و تا ئێستە ناسنامەیان ئاشکرا نەکراوە. خەڵک لە لوڕستان و خووزستان لە یارمەتییەکانی دەوڵەت بێ هیوا بوون و خۆیان خەریکی دروستکردنی ئاوبەند و بەربەستن بۆ ئەوەی بەر بەوە بگرن لافاو بچێتە ناو ماڵەکانیان. تا ئێستە لە خووزستان ١٠٠ هەزار کەس ئاوارە بوون. لە لوڕستان زۆربەی دانیشتوانی شاری "پول دوختەر" ئاوارە بوون. بە پێی زانیارییەکان زیاتر لە ٢٧٧ هەزار کەس لە ئێران بە هۆی لافاوەوە ئاوارە بوون و ماڵ و حاڵی خۆیان لەدەستداوە. لە خووزستان رژیم بۆ پاراستنی بنکە نەوتییەکان ئاراستەی ئاوەکەی بەرەو شوێنی ژیانی خەڵک یان مەزراو کێڵگەکان گۆڕێوە. ئەمەش ناڕەزایەتی خەڵکی لێکەوتۆتەوە. لە چەند شار و ناوچەی خووزستان خەڵک خۆپیشاندانیان کرد دژ بە رژیم. لە شارەکانی خووزستان رژیم بە مەبەستی سەرکوتکردنی خەڵک و بەرگرتن بەهەرچەشنە ناڕەزایەتییەک پەنای بۆ هێزەکانی "حەشدی شەعبی" عێراقی بردووە. بە پێی کۆمەڵێک ڤیدیۆ و بەڵگە کە لە تۆڕە کۆمەڵایەتییەکاندا بڵاو کراونەتەوە هێزەکانی حەشدی شەعبی بە ئاڵای عێراقەوەو بە ماشێنەوە لە ناو شاری ئەهوازدا دەگەڕێن.


قه‌ره‌یلان: ئه‌گه‌ر حكومه‌تی هه‌رێم ئه‌وه‌نده ترسنۆكانه ڕه‌فتار بكات، توركیا ده‌گاته هه‌ولێر\nموراد قه‌ره‌یلان، فه‌رمانده‌ی گشتی بڕیارگه‌ی ناوه‌ندیی پاراستنی گه‌ل(نه‌په‌گه) رایگه‌یاند, ئه‌گه‌ر حكومه‌تی هه‌رێم ئه‌وه‌نده بێده‌نگ و ترسنۆكانه ڕه‌فتار بكات، ده‌وڵه‌تی توركیا ده‌گاته هه‌ولێر. ده‌شڵێت"ئێران ڕازی بوه به داگیركردنی خواكورك."\nئاوێنه: موراد قه‌ره‌یلان له‌چاوپێكه‌وتنێكدا له‌گه‌ڵ ئاژانسی فوڕات نیوز، تیشكی خستۆته سه‌ر چه‌ند پرسێك، له‌وانه په‌یامه‌كانی ئه‌م دواییه‌ی ئۆجه‌لان، ئۆپه‌راسیۆنی توركیا له‌خواكوركی باشوری كوردستان، هه‌ڵوێستی وڵاتانی زلهێزی جیهان و ئێران و عێراق و هه‌رێمی كوردستان له‌وباره‌یه‌وه.\nموراد قه‌ره‌یلان له‌چاوپێكه‌وتنه‌كه‌دا باسی له په‌یامه‌كانی ئه‌م دواییه‌ی ئۆجالان كردوه‌و وتویه‌تی"ڕێبه‌ر ئاپۆ نه‌ك ته‌نیا بۆ كێشه‌كانی توركیا كوردستان، به‌ڵكو بۆ هه‌مو كێشه‌كانی ڕۆژهه‌ڵاتی ناوین هێزێكی چاره‌سه‌رییه. په‌یامه‌كانی ئه‌و جارێكی دیكه ئه‌م ڕاستییه‌ی خسته‌ڕو. فه‌لسه‌فه، ڕوانگه و هێڵی ئه‌و خاوه‌نی تایبه‌تمه‌ندیی چاره‌سه‌ركردنی كێشه‌كانی گه‌لانه. ئه‌مه به‌ڕونی بینرا."\nوتوشیه‌تیڕێبه‌ر ئاپۆ زۆر هه‌وڵ ده‌دات بۆ ئه‌وه‌ی ده‌وڵه‌تی تورك ڕاكێشێته سه‌ر زه‌مینه‌ی دیموكراتی. له‌م بابه‌ته‌دا به‌سه‌بر و ویسته‌وه تێده‌كۆشێت. جارێكی دیكه بینرا كه به ئیراده و پێداگرییه‌كی گه‌وره‌وه به‌رده‌وامی به‌م تێكۆشانه‌ی خۆی ده‌دات."\n"كۆسێپتی نوێی توركیا بۆ شه‌ڕ؛ پیلانی له‌ناوبردن له‌باكورو داگیركاریی له‌رۆژئاواو باشور"\nفه‌رمانده‌ی گشتیی نه‌په‌گه موراد قه‌ره‌یلان سه‌رنجی خستۆته سه‌ر كۆنسێپتی نوێی ده‌وڵه‌تی توركیا و وتویه‌تی"ده‌وڵه‌تی تورك به‌هۆی ئه‌وه‌ی له شه‌ڕ و هێرشه‌كانی پێشو سه‌رنه‌كه‌وت، ده‌ستی به كۆنسێپتێكی نوێی شه‌ڕ كردوه. ده‌وڵه‌تی تورك گه‌یشتوه‌ته ئه‌و بڕوایه‌ی ناتوانێت له‌نێو سنوره فه‌رمییه‌كانی توركیا به هێرشه‌كانی ئه‌نجام به‌ده‌ستبێنێت. بۆیه ئیدی نه‌ك ته‌نیا له سنوره فه‌رمییه‌كانی توركیا، هه‌روه‌ها له‌نێو [سنوره‌كانی میساقی میللی] و له ئاستی نێونه‌ته‌وه‌یی به‌رده‌وامی به هێرشه‌كانی ده‌دات. له‌به‌رئه‌وه ناوه‌ڕۆكی كۆنسێپتی نوێ وه‌هایه؛ له باكوری كوردستان جێبه‌جێكردنی [پیلانی له‌ناوبردن] له باشور و ڕۆژئاوای كوردستانیش ته‌واوكردنی هه‌وڵه‌كانی داگیركاری. پێی وایه ده‌توانێت كێشه‌ی سه‌د ساڵه‌ی كورد و كوردستان به‌م شێوه‌یه چاره‌سه‌ر بكات. واته ده‌یه‌وێت به سیاسه‌تی له‌ناوبردن كێشه‌كه نه‌هێڵێت."\nقه‌ره‌یلان هێمای بۆ ئه‌وه كردوه، ئه‌وه‌ی سیاسه‌تمه‌دارانی باشوری كوردستان لێی تێنه‌گه‌یشتون و نایانه‌وێت تێبگه‌ن، ئه‌م كۆنسێپته نوێیه‌ی ده‌وڵه‌تی توركه. وتوشیه‌تی"ده‌وڵه‌تی تورك له چوارچێوه‌ی ئه‌م كۆنسێپته‌دا له سه‌ره‌تای ساڵی ٢٠١٨-ه‌وه هه‌وڵ ده‌دات ئه‌م پیلانه‌ی داگیركاری جێبه‌جێ بكات. له عه‌فرین ده‌ستی به جێبه‌جێكردنی پیلانه‌كه كرد. داگیركردنی عه‌فرین، پاشان هێرشه داگیركارییه‌كان له خواكورك و كانی ڕه‌ش، داگیركردنی گردی لێلیكان له مانگی نیسان، هه‌وڵه داگیركارییه‌كان دژبه ڕۆژئاوا و باشوری كوردستان ده‌ستپێكی ئه‌م هه‌وڵه داگیركارییه بون. سه‌رنجڕاكێشه، له‌نێو سنوره‌كانی میساقی میللی-دا له دو لای كوردستانه‌وه ده‌ستی به هه‌وڵی داگیركاری كردوه. به‌ڵام هه‌م له عه‌فرین، هه‌م له خواكورك و هه‌رێمه‌كانی پاراستنی مه‌دیا به به‌رخۆدانی دژ به‌و داگیركارییه ده‌وڵه‌تی تورك زۆری لێ كوژرا. ئه‌مه‌ش ده‌ریده‌خات كه به‌دیهێنانی ئامانجه‌كه‌یان ئه‌وه‌نده ئاسان نییه. بۆیه نه‌یانتوانی هه‌وڵه داگیركارییه‌كانیان زیاتر به‌ره‌و پێش ببه‌ن."\n"پێویسته هه‌مو هێزه كوردستانیان له دژی داگیركاری بوه‌ستنه‌وه"\nموراد قه‌ره‌یلان ڕایگه‌یاندوه، له‌پێناو به‌رژه‌وه‌ندییه نه‌ته‌وه‌ییه‌كان پێویسته هه‌مو هێزه كوردستانییه‌كان له دژی ئه‌م داگیركارییه بوه‌ستنه‌وه. وتوشیه‌تی"نه‌ك ته‌نیا په‌كه‌كه، به‌ڵكو پێویسته هه‌مو هێزه كوردستانییه‌كان له دژی بوه‌ستنه‌وه. كاتێك ئێمه باسی ئه‌وه ده‌كه‌ین، بۆ ئه‌وه نییه بڵێین با بێن هاوكاریمان بكه‌م. نا! ئێستا هه‌وڵێكی داگیركاری له باشوری كوردستان هه‌یه، بۆیه وا ده‌ڵێین."\n"ئێران رازی بوه به داگیركردنی خواكورك"\nقه‌ره‌یلان ئاماژه‌ی بۆ ئه‌وه‌ش كرد، ده‌وڵه‌تی تورك بۆ داگیركردنی خواكورك مۆڵه‌تی له ناتۆ و ئه‌مه‌ریكا وه‌رگرتوه. هه‌روه‌ها سه‌رنجی ڕاكێشایه سه‌ر چه‌ندین دیداری شاراوه‌ی نێوان ده‌وڵه‌تی ئێران و ده‌وڵه‌تی تورك كه له سه‌ره‌تای ئه‌مساڵ بۆ ئه‌نجامدانی ئۆپه‌راسیۆنی هاوبه‌ش به‌ڕێوه‌چون.\nموراد قه‌ره‌یلان وتی"دیاره ئێران ڕازی بوه به داگیركردنی خواكورك."\n"سه‌ردانی به‌رهه‌م ساڵح بۆ توركیا له‌و كاته‌دا بو كه هێرشی سه‌ر خواكورك ده‌ستی پێكرد"\nعێراق ده‌وڵه‌تێكی فیدڕاڵه، به‌ڵام ده‌وڵه‌تی ئاكه‌په - مه‌هه‌په عێراق زۆر به‌جددی وه‌رناگرن. له وه‌رگرتنی مۆڵه‌ت له عێراق واوه‌تر، مرۆڤ ده‌توانێت بڵێت به‌سه‌ر عێراقدا سه‌پاندویه‌تی. هه‌ر یه‌كسه‌ر بانگی سه‌رۆك وه‌زیرانی عێراق عادل عه‌بدولمه‌هدی و سه‌رۆك كۆماری عێراق به‌رهه‌م ساڵح-یان كرد بۆ ئه‌وه‌ی بچنه توركیا. دیاره پیلانی داگیركاری به‌م شێوه‌یه به‌سه‌ر عێراقدا سه‌پێنراوه. سه‌ردانی به‌رهه‌م ساڵح-یش له‌و كاته‌دا كرا كه هێرشی دژبه خواكورك ده‌ستی پێكرد. ئه‌و كاته‌ی بۆردومانێكی سه‌خت له‌سه‌ر خواكورك هه‌بو و شه‌ڕ به‌رده‌وام بو، به‌ڕێز به‌رهه‌م ساڵح له ئه‌نقه‌ره بو. ئه‌مه‌ش په‌یامێكی جیاوازه. ئێمه نازانین ئه‌و چه‌نده لێی تێگه‌یشتوه. به بڕوای من دروست لێی تێنه‌گه‌یشتوه. چونكه له چاوپێكه‌وتنێكی خۆیدا ده‌ڵێت، بۆ ئه‌و جێی شانازییه كه توركیا بانگهێشتی كردوه. ئه‌مه‌ش ده‌ریده‌خات كه نه‌یتوانیوه نیازی ڕاستی ده‌وڵه‌تی تورك بخوێنێته‌وه. هیچ شتێك له ئارادا نییه تا پێی سه‌ربه‌رز و شكۆدار بێت. ده‌وڵه‌تی تورك چاوی بڕیوه‌ته عێراق. عێراقیش وه‌ك جاران به‌جددی وه‌رناگرێت. ده‌وڵه‌تی عێراق هه‌تا سه‌ربازه‌كانی توركیا له باشیك ده‌رنه‌كات ناتوانێت ببێته خاوه‌نی ئیراده.»\nموراد قه‌ره‌یلان هێمای بۆ ئه‌وه كرد، هێرشی داگیركاریی ده‌وڵه‌تی تورك له خواكورك هه‌وڵێكی داگیركارییه كه به‌سه‌ر ده‌وڵه‌كانی ناوچه‌كه‌دا سه‌پێنراوه و هێزه نێوده‌وڵه‌تییه‌كان په‌سه‌ندیان كردوه.\n"ئه‌گه‌ر به‌هۆی هاوسه‌نگیی نێوان په‌كه‌كه و ده‌وڵه‌تی تورك نه‌بێت، سیسته‌می باشوری كوردستان ناتوانێت ڕۆژێكیش به‌رده‌وام بێت"\nقه‌ره‌یلان ده‌رباره‌ی مه‌ترسییه‌كانی سه‌ر باشوری كوردستان وتویه‌تی"ئه‌گه‌ر به‌هۆی هاوسه‌نگیی نێوان په‌كه‌كه و ده‌وڵه‌تی تورك نه‌بێت، ئه‌مڕۆ سیسته‌می فیدڕاڵی باشوری كوردستان ناتوانێت ڕۆژێكیش به‌رده‌وام بێت. توركیا هێرشی ده‌كاته سه‌ر و ده‌یسڕێته‌وه! مه‌گه‌ر ئه‌ردۆغان نه‌یگوتبو؛ [به‌هۆی هه‌ڵه‌ی ئێمه دۆخێكی وه‌ها له باكوری عێراق هاته ئاراوه]. ئه‌گه‌ر بۆی بڕه‌خسێت له‌ناوی نابات؟ به‌هۆی هاوسه‌نگی له‌گه‌ڵ په‌كه‌كه و به‌هۆی ئه‌وه‌ی له تێكۆشانی ئازادیی باكوری كوردستان ده‌ترسێت ناتوانێت ئه‌مه بكات. هێزه‌كانی باشوری كوردستان كه سود له‌م هاوسه‌نگییه وه‌رده‌گرن، ئێستا به فیدڕاڵی درێژه به مانه‌وه‌ی خۆیان ده‌ده‌ن. با به‌هه‌ڵه نه‌هێته تێگه‌یشتن، بێگومان گه‌لی باشوری كوردستان ده‌یان ساڵ تێكۆشانی ئازادی و سه‌ربه‌خۆیی كرد. باجی زۆر قورسیان دا كه به‌شێكی له دۆخی ئێستادایه. به‌ڵام كه‌شوهه‌وای سیاسی، ئیعتیبار و ڕاستیی ئه‌و هێزه‌ی به په‌كه‌كه و تێكۆشانی ئازادیی كوردستان له سێ پارچه‌كه‌ی دیكه‌ی كوردستان به ناوی كوردستان ئافرێنراوه، ئه‌وه‌نده ڕونه كه نه‌شاردرێته‌وه. ئه‌گه‌ر سیاسه‌تێكی ڕاست هه‌بێت، ده‌توانێت ڕۆڵێكی زۆر باش بگێڕێت. كاتێك ده‌ڵێین [ده‌ستكه‌وته‌كانی كوردستان ده‌ستكه‌وتی هاوبه‌شن] مه‌به‌ستی ئێمه ئه‌وه‌یه."\n"ئه‌گه‌ر حكومه‌تی باشوری كوردستان ئه‌وه‌نده بێده‌نگ و ترسنۆكانه ڕه‌فتار بكات، ده‌وڵه‌تی تورك خۆی ده‌گه‌یه‌نێته هه‌ولێر"\nموراد قه‌ره‌یلان ده‌رباره‌ی بێده‌نگی و خه‌مساردیی حكومه‌تی باشوری كوردستان وتویه‌تی"بێده‌نگی و هه‌ڵوێستێكی ترسنۆكانه كه ڕه‌خنه‌یه‌كیش ناگرێت، ته‌سلیمبونه. ئه‌گه‌ر به‌رده‌وام بن له‌م ڕێبازه، سبه‌ینێ توركیا خۆی ده‌گه‌یه‌نێته هه‌ولێر. ئه‌گه‌ر ده‌سه‌ڵاتی ئێستای باشوری كوردستان قورسایی خۆی پیشان بدات ده‌توانێت زۆر شت ئاسته‌نگ بكات. بۆمبارانی گوند و ده‌وروبه‌ری شاره‌كان ده‌كرێت، خه‌ڵكه‌كه‌مان ژیان له‌ده‌ست ده‌ده‌ن. له باشوری كوردستان كارێكی گه‌وره‌ی هه‌واڵگری ده‌كرێت."\n"میت له باشوری كوردستان ته‌نیا له دژی په‌كه‌كه كار ناكات"\nفه‌رمانده‌ی گشتیی نه‌په‌گه قه‌ره‌یلان ڕایگه‌یاندوه، جموجمۆڵی ده‌زگای هه‌واڵگریی توركیا (میت) له باشوری كوردستان ته‌نیا له دژی په‌كه‌كه نییه. وتوشیه‌تی"ئێستا میت گوێ له كاربه‌ده‌ستانی باشوری كوردستان ده‌گرێت. گوێ له ته‌له‌فۆنه‌كانیان ده‌گرن و چاودێرییان ده‌كه‌ن. ئێمه ئه‌مه به دروست نابینین. ده‌وڵه‌تی تورك هێزێكی مێتینگه‌رو داپڵۆسێنه‌ره. هه‌مومان بینیمان كه له عه‌فرین و جزیر چی كرد. خراپترین شتیش ئه‌وه‌یه هاوكاری ده‌وڵه‌تی تورك ده‌كرێت، جار جار زانیاریی هه‌واڵگری پێ ده‌درێت. ئه‌مه دۆخێكی زۆر ترسناكه، هه‌ڵه‌یه‌كی زۆر گه‌وره‌یه بۆ به‌رژه‌وه‌ندییه نه‌ته‌وه‌ییه‌كان. پێویسته به‌په‌له كۆتایی به‌م دۆخه بهێنرێت. ئه‌گه‌ر كۆتایی به‌م هه‌ڵسوكه‌وته نه‌رێنییانه نه‌هێنرێت و له چاره‌سه‌ركردنی كێشه‌كاندا گفتوگۆ به بنه‌ما نه‌گیرێت، له‌وانه‌یه دۆخێكی زۆر مه‌ترسیدار بێته ئاراوه. به‌دڵنیاییه ده‌بێ كۆتایی به‌وه بێنین."\nبۆ لایه‌نه‌كانی باشوری كوردستان: "پێویسته سیاسه‌تێكی نه‌ته‌وه‌یی بئافرێنین"\nقه‌ره‌یلان داوا له هێزه ده‌سه‌ڵاتداره‌كانی باشوری كوردستان به‌تایبه‌تی پارتی كردوه‌و وتویه‌تی"بۆ ڕێگرتن له ئامانجه‌كانی ده‌وڵه‌تی تورك له باشوری كوردستان، به‌دڵنیاییه‌وه پێویسته سیاسه‌تێكی نه‌ته‌وه‌یی بئافرێنین. له‌م قۆناغه مێژوییه‌دا پێویستترین شت بۆ ئێمه سیاسه‌تێكی نه‌ته‌وه‌یی هاوبه‌شه. ئێمه ده‌ڵێین؛ ئه‌وه‌نده باشوری كوردستان له پارچه‌كانی دیكه دامه‌بڕن. هه‌ڵوێستێكی وه‌ها زیان به ده‌ستكه‌وته‌كانی گه‌له‌كه‌مان ده‌گه‌یه‌نێت. مامه‌ڵه‌یه‌كی له‌م شێوه‌یه زیان به ده‌ستكه‌وته‌كانی هه‌مو گه‌له‌كه‌مان ده‌گه‌یه‌نێت. ئامانجی ده‌وڵه‌تی تورك ئه‌وه‌یه له‌نێو كوردان شه‌ڕ هه‌ڵگیرسێنێت. به‌م سیاسه‌ته ده‌یه‌وێت كوردان دابه‌ش بكات. مه‌كه‌ونه ئه‌و ته‌ڵه‌یه. ئێمه شكست به‌م پیلانانه‌ی دوژمن دێنین. به پشتیوانیی دیموكراتیی نه‌ته‌وه‌یی ڕه‌فتار ده‌كه‌ین."\n"یان به‌ئازادی ده‌ژین، یانیش له‌ناومان ده‌به‌ن"\nله درێژه‌ی چاوپێكه‌وتنه‌كه‌یدا موراد قه‌ره‌یلان وتویه‌تی"دو ڕێ له به‌رده‌م گه‌له‌كه‌مان هه‌ن؛ یان له خاكی دێرینی خۆمان ده‌بینه خاوه‌نی مافه سروشتییه‌كان و به‌شێوه‌یه‌كی ئازاد ده‌ژین، یانیش له‌ژێر پۆستاڵه‌كانی دوژمنی سه‌ركوتكاردا له‌ناوده‌چین - كۆمه‌ڵكوژ ده‌كرێین. له‌پێناو ئاینده‌یه‌كی ئازاد به‌ر له هه‌ر شتێك پێویسته به‌رژه‌وه‌ندییه نه‌ته‌وه‌ییه‌كان به بنه‌ما بگرین. پێویسته به‌دڵنیاییه‌وه كێشه‌كانی ئێستا به گفتوگۆ چاره‌سه‌ر بكه‌ین. ئه‌گه‌ر بتوانین وه‌ها بكه‌ین پیلانه‌كانی دوژمنه‌كانمان پوچه‌ڵ بكه‌ینه‌وه، ده‌ستكه‌وته‌كانی گه‌له‌كه‌مان و ئاینده‌ی ئازاد مسۆگه‌ر ده‌كه‌ین."


سەرنجێکی خێرا لەسەر چاوپێکەوتنەکەی رەغد سەدام\nدەرکەوتنەوەی رەغد سەدام دوای 15 ساڵ لەئاخر چاوپێکەوتنی لەهەمان کەناڵ کەکەناڵی ئەلعەرەبیەی سعودیە، مانای سیاسی و میدیای جۆراوجۆر هەڵئەگرێت.\nئاماژە میدیاییەکانی چاوپێکەوتنەکە\nپێش هەموو شت ئەگەر چاوپێکەوتنی پێشتری رەغد لە 2006 دا پەیوەست بوبێت بەرووخانی بەعس و کوژارانی براکانی و دادگایکردنی باوکیەوە، ئەوا ئەم چاوپێکەوتنە پەیوەست نیە بەهیچ رووداو و پێشهاتێکەوە.\nچاوپێکەوتنی یەکەمی بەو گرنگیەوە تەنها 35 خولەک بوو، بەڵام چاوپێکەوتنی ئەمجارەی بێ ئەوەی رووداوێک هەبێت 150 خولەک بوو، ئەوەی یەکەم سەرباری گەرمی رووداوەکان بەیەکجار بڵاوکرایەوە، بەڵام ئەمجارەیان بە شەش جار بڵاوکرایەوە و ماوەیەکی درێژ بینەری پێوە مەشغوڵکرا.\nئاماژە سیاسیەکانی چاوپێکەوتنەکە\nکەناڵی ئەلعەرەبیە کەناڵێکی سعودیە، خاوەنەکەی وەلید ئیبراهیم بن عەبدولعەزیزە کە ژنبرای شا فەهدی شای پێشوتری سعودیەوە و بەپێی بەڵگەنامەکانی ویکڵیکسیش بەشێکی تری خاوەندارێتی گروپی MBC و ئەلعەرەبیە، عەبدولعەزیزی کوڕی شا فەهدە.\nئەم کەناڵە کەبەشێکە لەگروپێکی میدیایی گەورە، کەناڵی بنەماڵەی دەستەڵاتدارە، ئەگەر پرۆژەیەی سیاسی لەم کەناڵەوە پشتیوانی بکرێت، دەبێتە ڕای ناراستەوخۆی دەستەڵاتدارێتی سعودیە.\nئەم زنجیرە چاوپێکەوتنەی رەغد کەبواری پێدرا بەدرێژی وێنەیەکی باوکانە و پۆزەتیڤ بۆ باوکی بکێشێت و ئاماژە بەهاتنەوەی سیاسی خۆی بکات بۆ بەغدا، وەک پشتیوانی سعودیە لێکدرایەوە.\nهەڵوێستی سعودیە لەسەر سەدام\nلە 1990 وە هەڵوێستی فەرمی سعودیە دژی سەدامە، بە ئەندازەیەک کە موفتی سعودیە عەبدولعەزیز بن باز کاتی خۆی فەتوای دژی سەدام دا و بەموڵحد وەسفی کرد.


ئێستا نیوز - ئیمپریالیزم چییە؟ بۆچی شیكارییەكەی لینین بۆ سۆسیالیستەكان گرنگ و ئەمڕۆییە؟\n2017/09/05 10:50 PM شاون هاركین - مێدیا\nلینین نامیلكە كاریگەر و ناسراوەكەی خۆی بەناوی “ئیمپریالیزم وەك باڵاترین قۆناغی سەرمایەداریی” لە ساڵی 1916 و لە سەروبەندی قەسابخانە و كوشتارە بەكۆمەڵەكانی جەنگی یەكەمی جیهاندا نووسی. هەندێكجار پێناسەی زۆر بەرفراوان بۆ ئیمپریالیزم بە مانای هەیمەنەی دەوڵەتە بەهێزترەكان بەسەر دەوڵەتە لاوازترەكاندا دەكرێت. بەڵام بناغەی ئیمپراتۆری و كۆڵۆنیالیزم و كێبڕكێی میلیتاریی لەو ساتەوە بوونی هەبووە كە دەوڵەتان بوونیان هەبووە.\nبەپێچەوانەوە، پێناسەی لینین بۆ ئیمپریالیزم پێناسەیەكی مێژووییانەی دیاریكراو بوو. بۆ لینین ئیمپریالیزم لەو ڕووەوە جیاواز بوو كە نوێنەر و بەرهەمی سەردەمێكی نوێ بوو لە گەشەی سەرمایەداریی. پێكهاتەی ناوەكیی سەرمایەداریی لە ساڵانی\nپێكهاتەی ناوەكیی سەرمایەداریی لەساڵەكانی دەوروبەری سەرهەڵدانی سەدەی دوایی، بەخێرایی گۆڕانی بەسەردا هاتبوو. سەرمایەداریی لە ئەمریكا و ئەڵمانیا و بریتانیا و یابان و فەڕەنسا لە وەڵامی قەیرانی ئابووریدا حەزی دەكرد زیاتر بكەوێتە ژێر هەیمەنە و دەسەڵاتی مۆنۆپۆلە گەورەكانەوە.\nلینین بەشێوەیەكی دۆكۆمێنتەرییانە دەریخست كە چۆن كۆمپانیا بچووكترەكان – لەجۆری ئەو خاوەندارێتییە تایبەتییانەی ماركس لە شیكارییەكەی خۆیدا بۆ سەرمایەداریی دەربارەیان دوابوو – شوێنی خۆی بۆ كۆمپانیا زەبەلاحە باڵادەستەكان بەسەر كۆی بازاڕەكاندا چۆڵكرد. سامان و سەرمایە و دەسەڵات لە دەستی كەسانی كەم و كەمتردا مایەوە.\nلینین دەنووسێت “ئەگەر پێویست بوو پوحتترین پێناسەی شیاو بۆ ئیمپریالیزم بكەین، دەبێت بڵێین ئیمپریالیزم بریتییە لە قۆناغی مۆنۆپۆلی سەرمایەداریی”. كەواتە لەهەمانكاتدا كە كێبڕكێ لەئاستی نەتەوەییدابەهۆی تێكەڵكردن و ئاوێتەكردنەكان و ئیفلاس و مایەپووچبوونەكان و مەیل بەرەو مۆنۆپۆل كەم بووەوە، بەڵام لەئاستی نێونەتەوەییدا دڕندانەتر لە پێشوو گەشەی كرد و هەڵكشا. بزنس و وەربەرهێنانەكان بۆ گەرەنتیی ئاساییش و ئەمنییەتی بەرژەوەندییەكانی خۆیان پێویستیان بەدەسەڵاتێكی ڕێكخراو و سەرچاوە دەوڵەتییەكان هەبوو.\nپارێزگاریكردن لە بازاڕەكان و هەرێمەكان و سەرمایەگوزارییەكانی كۆمپانیاكانیان، بەو مانایە بوو حكومەتە بەهێزترینەكانی وڵاتان ناچاربوون قورستر لە پێشوو تێچوون بۆ سوپاكانی خۆیان تەرخان بكەن. توانای دەوڵەتێك بۆ پارێزگاریكردن لە بەرژەوەندییە نەتەوەیی و نیشتمانییەكانی، وابەستە بوو بە دەسەڵاتی سوپا ە هێزە دەریاییەكەی و ئەمەش خۆی وابەستە بوو بە ئاستی گەشەی پیشەسازیی وڵات.\nبۆیە بەرژەوەندییەكانی كۆمپانیاكان و دەوڵەت بەشێوەیەكی بەرفراوان پەیوەندییان بەیەكەوە كرد. هەروەك بوخارین، هاوكارەكەی لینین، خەسڵەتەكانی ئەم پرۆسەیەی شیكردەوە: “گەشەی سەرمایەداریی جیهانیی… دەبێتە هۆی بەنێونەتەوەییبوونی ژیانی ئابووریی: ئێستا ڕێك هەمان پرۆسەی گەشەی ئابووریی، مەیلی بەلای “بەنیشتمانیكردن”ی سەرچاوەكانی سەرمایەداریی و سەرهەڵدانی گروپە “نەتەوەییە” بچووكەكان، بەڵام تا سەر ئێسقان چەکدار و ئامادەی پەلاماردانی یەكتر، لەهەموو ساتێكدا یەكتر بەهێز دەكەن”.\nهەروەك لینین شیكردەوە: “تێپەڕین لە سەرمایەدارییەوە بۆ قۆناغی سەرمایەداریی مۆنۆپۆل، سەرمایەی دارایی، پەیوەندیدارە بە بەهێزبوون و خێرابوونی ململانێ بۆ دابەشكردنی جیهان”. لەم ڕووەوە، سەردەمی سەرمایەداریی مۆنۆپۆل هاوشان بوو لەگەڵ هەوڵێكی نوێ بۆ بەدەستهێنانی كۆڵۆنییەكان و ئیمپراتۆرییەت لەسەرتاسەری جیهاندا.\nلە ساڵی 1876دا، ئەفریقییەكان 90%ی قەڵەمڕەوی ئەفریقایان كۆنتڕۆڵ كردبوو. بەڵام تا ساڵی 1900، ئەوە ئەوروپییەكان بوون لە 90%ی قەڵەمڕەوی ئەفریقایان كۆنتڕۆڵ كردبوو. لینین بەمجۆرە ئەم دیاردەیەی وەسفكردووە: “خەسڵەتی تایبەتی ئەم قۆناغە، بریتییە لە دابەشكردنی دواجارەكیی جیهان: دیارە نەك بەمانای ئەوەی دابەشكردنێكی نوێ مەحاڵە… بەڵكو بەمانای ئەوەی سیاسەتی كۆڵۆنیالیزمی وڵاتانی سەرمایەداریی، داگیركردنی قەڵەمڕەوە داگیرنەكراوەكانی هەسارەكەی ئێمەی تەكمیلە كردووە. بۆ یەكەمجار جیهان بەتەواوی دابەش و هاوبەش كراوە، بەجۆرێك لەداهاتوودا تەنها دووبارە دابەشكردنەوە بوونی دەبێت”.\nتیۆرەكەی لینین هێڵەكانی سیستەمێكی ئابووریی و دارایی و سیستەمیی جیهانیی دەكێشێت كە دەسەڵاتە ئیمپریالیستەكان بۆ هەیمەنەكردن بەسەر جیهان و دابەشكردنی لەنێوان خۆیاندا، كەوتبوونە كێبڕكێوە. زلهێزەكان نەك تەنها بۆ داگیركردنی نەتەوە لاوازترەكان، بەڵكو هەروەها بۆ خەبات لەسەر دابەشكردنی جیهان لەنێوان خۆیاندا، سوپاكانیان بۆ هەموو گۆشە و كەنارەكانی دونیا ڕەوانە كردبوو.\nبەمجۆرە كێبڕكێی ئابووریی ئاشتیخوازانە لەڕێگای میتۆد و شێوازە دیپلۆماتیی و سیاسییەكانەوە، ڕێگای بەسەر كێبڕكێی میلیتاریی و جەنگدا دەكردەوە. لینین ئەم پرۆسەیەی كێبڕكێی ئابووریی و میلیتاریی نێوان زلهێزەكان و هەیمەنە و دەسەڵاتیان بەسەر وڵاتانی كەمتر گەشەكردوو بە ئیمپریالیزم ناوبرد.\nلینین دەنووسێت “سەرمایەداریی گەشەی كردووە بۆ سیستەمێكی جیهانیی ستەمی كۆڵۆنیالیستیی و خەفەكردنی دارایی زۆرینەی موتڵەقی خەڵك بەدەستی مشتێك وڵاتی “پێشكەوتوو” و ئەم “تاڵانییە”ی نێوان دوو یان سێ تاڵانچیی بەهێزی جیهانییدا دابەش دەكرێت كە تاسەرئێسقان چەكدارن: ئەمریكا و بریتانیای مەزن و یابان، كە هەموو جیهان بەرەو جەنگی خۆیان لەسەر دابەشكردنی دەستكەوتەكانیان كێش دەكەن”.\nلینین لە كۆبەندیی نووسینەكەیدا ئاماژە بەوە دەكات هەوڵی ئیمپراتۆرییەكان و پێكدادانی نێوان زلهێزەكان لە جەنگی یەكەمی جیهاندا، دەرەنجامی دابەشكردن و تەنها پەیامی مومكینی گەشەی سەرمایەداریی بوو.\nئاراستەی لینین بەپێچەوانەی ئەو بەڵگانە بوو كە كاڕڵ كاوتسكی، یەكێك لەڕابەرانی سۆسیالیستی دیاری پێش جەنگی یەكەمی جیهان دایڕشتبوو. كاوتسكی پێیوابوو سەرمایەداران خۆیان دەیانتوانی بەر بەم جەنگە – و جەنگەكانی داهاتوو – بگرن. كاوتسكی دەنووسێت: “لە جەنگی یەكەمی جیهان بەولاوە، تەنانەت لەڕوانگەی خودی چینی سەرمایەداریشەوە چیتر هیچ زەروورەتێك بۆ بەردەوامبوونی كێبڕكێی خۆپڕچەككردن – جگە لەهەدێك بەرژەوەندیی تایبەتی خۆپڕچەككردن – بوونی نییە” و “بەپێچەوانەوە هەمان ئەم مشتومڕانە هەڕەشە ئابووریی سەرمایەداریی دەكەن. هەر سەرمایەدارێكی دووربینی ئەمڕۆ دەبێت هاوشانەكانی خۆی بانگ بكات: سەرمایەدارانی جیهان، یەكگرن!”.\nكاوتسكی پێیوابوو جەنگی ئیمپریالیستیی بەرهەمی سیاسەتێكی خراپ و شەیتانیی بوو كە بەشێكی كەمینی چینی سەرمایەدار هەڵیانبژاردبوو.\nجێگای سەرسوڕمان نییە كە لینین چاوی ئومێدی نەبڕیبووە دزانی گەورە كە سیستەمەكە ڕێكبخەنەوە. ئەو گوتی چینی حاكمی جیهان – بە قەولی ماركس “باندی برایانی دوژمن” – لەكاتی پێویستدا دەست دەخەنە ناو دەستی یەكتر و لەكاتی پێویستی دیكەدا جەنگ بەرپا دەكەن. هێڵی ڕەوتی گەشەی سەرمایەداریی بەو مانایە بوو كە جەنگ دەبێت بە خەسڵەتێكی ئەساسیتر و حەتمیتری سیستەمی جیهانیی. بۆیە لەڕوانگەی لینینەوە شۆڕشێكی سۆسیالیستیی ئەنتەرناسیۆنال دەیتوانی كۆتایی بەو بەربەرییەت و وەحشیگەرییە بهێنێت كە لە كێبڕكێی سەرمایەدارییەوە سەرچاوەی گرتووە.\nوەك لینین دەڵێت “جەنگی ئیمپریالیستیی، دەروازەیەكە بۆ سەردەمی شۆڕشی كۆمەڵایەتیی” و “سەرجەمی هەلومەرجی بابەتیی ئەم سەردەمەی دوایی، خەباتی جەماوەریی شۆڕشگێڕیی پرۆلیتاریایان هێناوەتە ناو بابەتی ڕۆژەوە”.\nلینین بەو دەرەنجامە گەیشت كە گرنگترین وەزیفەی سۆسیالیستەكان بریتییە لە “فراوانكردن و بڵاوكردنەوەی وشیاریی شۆڕشگێڕیی كرێكاران: ڕیزبەستنیان لە خەباتی شۆڕشگێڕیی ئەنتەرناسیۆنالیدا؛ برەودان و هاندانی هەر هەنگاوێكی شۆڕشگێڕیی؛ و ئەنجامدانی هەر كارێكی گونجاو بۆ گۆڕینی جەنگی ئیمریالیستیی نێوان خەڵك بۆ جەنگێكی ناوخۆیی چینە ستەملێكراوەكان دژی ستەمكاران، جەنگێك بۆ لەچەكداماڵینی چینی سەرمایەدار و بۆ بەدەستەوەگرتنی دەسەڵاتی سیاسیی لەلایەن پرۆلیتاریا و بەدیهێنانی سۆسیالیزم”.\nئاراستەی لینین بەرانبەر خەباتی خەڵك و گەلی بەشەكانی ژێر دەسەڵاتی كۆڵۆنیالیزمی زلهێزەكانی جیهان بەجۆرێك جیاوازبوو لەگەڵ هەڵوێستی زۆرینەی سۆسیالیستەكانی پێش جەنگ. زلهێزەكان لەهێرشی خۆیاندا بۆ بونیادنانی ئیمپراتۆرییەكان سەرقاڵی تێكشاندن و ڕاماڵینی دانیشتووانی جیهان بوون لەژێر پلانە قێزەونەكانی خۆیاندا.\nهەیمەنەو داگیركاریی، چەندین شەكەتبوون و وێرانبوونی لەڕادەبەدەری بەدواوە بوو و ئەمە خۆی لەبەرانبەردا بووە هۆی سەرهەڵدانی ڕقی توند لە داگیركارانی دەرەكیی و چەخماخەكانی ڕاماڵین و ڕاپەڕینە نیشتمانییەكان، وەك ڕاپەڕینی ئیرلەندییەكان و هیندییەكان دژی كۆڵۆنیالیستە بریتانییەكان. لەبەرانبەردا هەندێكی دیكە لە سۆسیالیستە دیارەكان هەبوون كە پێیانوابوو ئەم یاخیبوونە نەتەوەخوازییانە بەربەستێكن لەبەرانبەر شۆڕشی سۆسیالیستیدا.\nبەپێچەوانەوە لینین لەوە تێگەیشت و دەركی ئەوەی كرد كە چۆنچۆنی ئەم ڕاپەڕینانە وێڕای باڵادەستیی ئایدیا و بیرۆكە ناسیۆنالیستییەكان، بەڵام ناوەرۆكی دیموكراتییان هەیە و دەتوانن زیانێك لە سیستەمی ئیمپریالیستیی لەگشتێتیی خۆیدا بوەشێنن. لینین دەنووسێت “بیركردنەوە لەوەی شۆڕشی كۆمەڵایەتیی بەبێ ڕاپەڕینی نەتەوە بچووكترەكانی كۆڵۆنیالیستەكان و ئەوروپا و بەبێ ڕاپەڕینە شۆڕشگێڕیەكانی بەشێك لە وردەبۆرژوازیی وێڕای هەموو پێش بڕیارەكانیان دەكرێت ڕووبدات… بەمانای ژێرپێخستنی شۆڕشی كۆمەڵایەتیی دێت. [هەندێك پێیانوایە] سوپایەك لەلایەكەوە ڕیز دەبەستێت و دەڵێت “ئێمە داوای سۆسیالیزم دەكەین” و ئەویدیكەیش لەلایەكی دیكەوە دەوەستێت و دەڵێت “ئێمەش بەرگریكاریی ئیمپریالیزمین” و بەمجۆرە شۆڕشی كۆمەڵایەتیی ڕوودەدات! هەركەسێك كە چاوەڕوانیی شۆڕشێكی كۆمەڵایەتیی پەتیی بێت، هەرگیز تەمەنی ئەوەندە بڕناكات ئەو شۆڕشە ببینێت”.\nپشتیوانیكردن لە مافی چارەی خۆنووسینی خەڵكی نەتەوە ستەملێكراوەكان بەدەستی خۆیان، بەموتڵەقی مافێكی گرنگ و ژیانیی بوو: چونكە بەو مانایە دەهات كرێكاران لە وڵاتانی ئیمپریالیستیدا دەبوو لەڕوانگەی ئایدیۆلۆژییەوە لەچینە حاكمەكانی خۆیان داببڕێن. بەبێ ئەمە، هاوپشتیی و سۆڵیدارێتیی ئەنتەرناسیۆنالی ڕاستەقینە لەنێوان چەوسێنراوان و ستەملێكراوانی تەواوی وڵاتان مەحاڵ دەبێت. بەم هۆیەوە لینین دەڵێت كرێكارانی وڵاتانی ئیمپریالیستیی دەبێت هاوپەیمانیی لەگەڵ بزووتنەوە ڕزگاریخوازییە نەتەوەییەكانی ژێر چنگی كۆڵۆنیالەكان دژی ئیمپریالیزم ببەستن,\nدینامیزمی ئیمپریالیزم، كە لینین شیكردەوە، هێشتاش هەر بوونی هەیە. ئاراستەكەی لینین هێشتاش باشترین چوارچێوەیە بۆ تێگەیشتن لە ئیمپریالیزم و ئامرازێكی بنچینەییە بۆ شۆڕشگێڕانی ئەمڕۆ.\nلە وێپ سایتی “كرێكاری سۆسیالیست”ی ئەمریکاوە وەرگیراوە و كراوە بەكوردیی.\nئەم بابەتە 4141 جار خوێندراوەتەوە


وتووێژ، هیچ گۆڕانکارییەک بەسەر ڕێژیمی ئێراندا ناهێنێت\n12:55 - 20 جۆزەردان 2719\nکوردستان میدیا: ناوەندی لێکۆڵینەوەی شۆرای سیاسەتی دەرەوەی ئامریکا، باسی لەوە کردووە، کە لە ڕێگای وتووێژەوە، هەڵسوکەوتە نەشیاوەکانی ڕێژیمی ئێران گۆڕانکاریی بەسەردا نایەت.\nناوندی لێکۆڵینەوەی شۆرای سیاسەتی دەرەوەی ئامریکا، بە بڵاوکردنەوەی ڕاپۆرتێک لەسەر ڕێژیمی ئێران جەختی کردەوە، کە گۆڕینی هەڵسوکەوتە تێکدەرانەکانی ڕێژیمی ئێران لە ڕێگای وتوویژەوە خەیاڵپەروەرییە و داوای کردووە کە هەوڵی جیددی لە هەمبەر ڕێژیمی ئێران بدرێت.\nلەم ڕاپۆرتەدا داوا لە "دانڵد ترامپ"، سەرکۆماری ئامریکا کراوە، کە کاتی خۆی بۆ وتووێژکردن لەگەڵ ڕێژیمی ئێران بەفیڕۆ نەدات، چونکە هەڵسوکەوتەکانی ئەو ڕێژیمە هیچ گۆڕانکارییەکیان بەسەردا نایەت.\nناوەندی لێکۆڵینەوەی شۆرای سیاسەتی دەرەوەی ئامریکا، جەختی کردەوە، کە لە سەردەمی سەرکۆماریی "جۆرج بووش" و "باراک ئۆباما"دا، سەرەڕای وتووێژ لەگەڵ ڕێژیمی ئێران، نەیانتوانی گۆڕانکارییەک بەسەر ئەو ڕێژیمەدا بهێنن.\nبەپێی ئەو ڕاپۆرتە، ئامریکا بەخۆڕایی هەوڵ دەدات لە وڵاتێک کە لە ژێردەستی ڕێژیمێکی ئیدئۆلۆژیک و توندڕۆدایە کەسانێکی میانەڕەو بدۆزێتەوە، چونکە دەسەڵاتی سەرکۆمار لە ئێراندا لەژێر ڕکێفی ڕێبەریی ڕێژیمی ئێراندایە و دەسەڵاتداری ڕاستەقینەی ئەو وڵاتەیە.\nناوەندی لێکۆڵینەوەی شۆرای سیاسەتی دەرەوەی ئامریکا، سەرەڕای ئەوەی کە وڵاتی ئێرانی بە وڵاتێکی نادێموکراتیک ناو بردووە، بە ڕێژیمێکی هێرشبەر و پاوانخواز بە ئامانجی ئینقلابییشی زانیوە، کە بە دوای پەرەپێدان و داسەپاندنی ئیدئۆلۆژیی ئایینیی خۆی لە ناوچە و دەرەوەی ناوچەکەدایە.\nئەو ناوندە، هەوڵە تێکدەرانەکان و ئاژاوەگێڕییەکانی ئەو ڕێژیمەی بە نیشانەی جەوهەری ڕێژیمی زاڵ بەسەر ئێراندا وەسف کردووە و لەسەر پێویستیی ڕووخانی ئەو ڕێژیمە بە مەبەستی گۆڕانکارییەکی شیاو و گونجاو جەختی کردووەتەوە.